title: Tammitikka

text: Tammitikan pituus on 20–22 cm ja paino 50–85 g. Tammitikan selkäpuoli muistuttaa käpytikkaa, mutta se on hieman pienempi ja hentonokkaisempi, sen päälaki on punainen ja siltä puuttuu musta poskijuova. Sen kyljissä on tummaa viirutusta, vatsan takaosa on vaaleanpunainen. Sukupuolet ovat lähes samanvärisiä, koiraan päälaen punainen laikku vain on kirkkaamman värinen ja hieman laajempi kuin naaraan.


title: Tammitikka

text: Tammitikka elää Keski- ja Etelä-Euroopassa Latviasta Ranskaan ja Kreikkaan sekä Turkissa ja Kaukasuksella. Euroopassa elää 310 000–710 000 yksilöä. Laji on paikkalintu eikä sitä ole tavattu kovin yleisesti pohjoismaissa eikä esimerkiksi Britanniassa. Laji on aiemmin pesinyt Ruotsissa, josta se todettiin hävinneeksi 1982, Tanskasta häviäminen todettiin jo vuonna 1959. Baltiassa sen kanta on vahvistunut, ja Etelä-Viroon on muodostunut pieni pesivä kanta. Suomessa tammitikka tavattiin ensimmäistä kertaa marraskuussa 2010 Asikkalassa.


title: Tammitikka

text: Tammitikasta tunnetaan neljä alalajia: "D. m. medius", "D. m. caucasicus", "D. m. anatoliae" ja "D. m. sanctijohannis".


title: Tammitikka

text: Tammitikat elävät jalopuita – tammia, jalavia ja valkopyökkiä – kasvavissa hakamaisissa lehtimetsissä.


title: Tammitikka

text: Tammitikat kovertavat pesäkolonsa lahon puun runkoon tai tukevaan oksaan, usein lähes vaakasuorassa olevaan. Pesän lentoaukko on halkaisijaltaan noin 4 cm. Naaras munii 4–8, tavallisesti 5 tai 6 munaa. Molemmat puolisot hautovat yhteensä 10–14 päivää. Pesäpoikasaika on 20–24 päivää.


title: Tammitikka

text: Tammitikka on pääosin hyönteissyöjä, joka etsii hyönteisiä ja niiden toukkia puiden latvustosta. Se juo lehtipuiden mahlaa.


title: Patrick Ryan

text: Patrick James "Paddy" Ryan (4. tammikuuta 1883 Pallas Green, Irlanti – 13. helmikuuta 1964) oli irlantilaissyntyinen yhdysvaltalainen yleisurheilija, moukarinheiton olympiavoittaja Antwerpenissa 1920.


title: Patrick Ryan

text: Ryan oli 188 cm pitkä ja painoi huippuvuosinaan 113 kg. Hän vietti lapsuutensa Irlannissa ja muutti Yhdysvaltoihin 1910. Samana vuonna hän rikkoi 50 metrin rajan, mutta ei päässyt mukaan Tukholman olympialaisiin, koska ei ollut vielä tuolloin USA:n kansalainen.


title: Patrick Ryan

text: Vuonna 1913 Ryan heitti moukarinheiton maailmanennätyksen 57,77, mikä säilyi lyömättömänä lähes 25 vuotta, kunnes Karl Hein rikkoi sen. Hänen kovin kilpakumppaninsa noina vuosina oli Matthew McGrath. Tämä oli heittänyt epävirallisessa kilpailussa 58,17, mutta vastaavasti Ryanin vuonna 1915 heittämä noin 61-metrinen tulos hylättiin moukarin osuttua pyörähdysvaiheessa maahan.


title: Patrick Ryan

text: Antwerpenin olympialaisissa McGrath nyrjäytti nilkkansa ensimmäisellä yrityksellään ja jäi viidenneksi. Tämän jälkeen Ryanilla oli helppo työ voittaa kultaa tuloksella 52,87. Hän voitti toiseksi heittäneen Ruotsin Carl Johan Lindhin yli neljän metrin erolla. Ryan otti osaa myös 25,5 kg:n painonheittoon, jossa hän sai hopeaa tuloksella 10,965.


title: Biologinen lääke

text: Biologiset lääkkeet ovat lääkevalmisteita, jotka tuotetaan elävissä soluissa useimmiten geenitekniikan avulla. Siksi niitä kutsutaan usein myös nimellä bioteknologinen lääke tai biologisesti valmistettu lääke. Valtaosa valmisteista on rakenteeltaan proteiineja. Joissakin yhteyksissä termeillä biologinen lääkevalmiste ja bioteknologinen lääkevalmiste halutaan erottaa toisistaan proteiinipohjaiset, geenitekniikan keinoin valmisteut tuotteet (bioteknologinen) ja toisaalta verivalmisteet ja rokotteet (biologinen lääke).


title: Biologinen lääke

text: Biologisten lääkkeiden käyttö on vielä melko harvinaista Suomessa, sillä ne ovat hyvin kalliita. Esimerkiksi yleisimpien bioreumalääkkeiden potilaskohtaiset vuosikulut olivat vuonna 2014 keskimäärin 12 000 euroa.


title: Biologinen lääke

text: Biologiset lääkevalmisteet poikkeavat monella tavoin pienimolekyylisistä lääkeaineista. Tyypillisiä biologisten lääkkeiden ominaisuuksia ovat muun muassa:


title: Biologinen lääke

text: Proteiinipohjaisia lääkkeitä, kuten insuliinia tai kasvuhormonia, on aiemmin saatu lääkekäyttöön eristämällä niitä jostakin sopivasta lähteestä. Esimerkiksi insuliinia eristettiin pitkään teurastamojätteenä syntyvistä porsaiden haimoista, ja kasvuhormonia kerättiin kuolleiden ihmisten aivoja preparoimalla. Tällaisiin menetelmiin liittyy kuitenkin useita ongelmia:


title: Biologinen lääke

text: Edellä manituista syistä johtuen biologisten lääkkeiden kehittäminen ja käyttö oli pitkään melko vähäistä. Geenitekniikan kehittyminen ja sen mukanaan tuomat mahdollisuudet ovat kuitenkin mullistaneet biologisten lääkkeiden tuotannon, sillä geenitekniikan avulla voidaan tuottaa kontrolloiduissa olosuhteissa suuria määriä ihmisperäisiä proteiineja. Tässä menetelmässä tuotettavaa proteiinia koodaava geeni siirretään sopivaan tuottajaorganismiin, jota kasvatetaan laboratorio-olosuhteissa. Tyypillisiä tuottajaorganismeja ovat "Escherichia coli"-bakteeri, leivinhiiva ("Saccharomyces cerevisiae") sekä erilaiset viljelminä kasvavat nisäkässolulinjat. Tuottajaorganismin kasvaessa viljelmässä se tuottaa siirtogeenin koodaamaa proteiinia, joka voidaan eristää ja puhdistaa suoraan viljelmästä. Biologisista lääkkeistä tehtyjä samankaltaisia valmisteita kutsutaan biosimilaareiksi.


title: Biologinen lääke

text: Biologisia reumalääkkeitä on tällä hetkellä markkinoilla useaa eri tyyppiä ja niiden vaikutusmekanismit ovat erilaisia. TNF-salpaajiin kuuluvat adalimumabi, etanersepti, infliksimabi, golimumabi ja sertolitsumabipegoli. Anakinra on interleukiini-1-estäjä, rituksimabi vaikuttaa B-lymfosyytteihin, tosilitsumabi on interleukiini-6-estäjä ja abatasepti puolestaan vaikuttaa T-lymfosyytteihin.


title: Bona fide

text: Bona fide on latinankielinen ilmaus, joka tarkoittaa "hyvässä uskossa" tai "vilpittömässä mielessä".


title: Bona fide

text: Sopimusoikeudessa se tarkoittaa, että henkilö on toiminut lain mukaan vilpittömässä mielessä, kun hän ei ole tiennyt eikä olisi pitänytkään tietää sellaista oikeudellisesti merkityksellistä asiaa, joka kuitenkin vaikuttaa asiaan.


title: Bona fide

text: Suomen laissa – monista muista maista poiketen – on tärkeä poikkeus säännöstä. Jos esine on joutunut pois oikealta omistajaltaan hallintaan kohdistuvalla rikoksella eli näpistyksen, varkauden, ryöstön tai kiristyksen johdosta, se on luovutettava lunastuksetta eikä vilpittömän mielen suojaa ole.


title: Bona fide

text: Vastakohta on vilpillinen mieli.


title: Gymnetini

text: Gymnetini on kovakuoriaisten ("Coleoptera") lehtisarvisten ("Scarabaeidae") heimon "Cetoniinae"-alaheimoon kuuluva tribus.


title: Hamilton Bulldogs

text: Hamilton Bulldogs oli kanadalainen jääkiekkoseura Hamiltonin kaupungista, Ontarion provinssista. Bulldogs pelasi American Hockey Leaguessa ja joukkueen kotihalli oli "Copps Coliseum". Joukkue oli NHL-seura Montreal Canadiensin farmijoukkue. Bulldogs voitti AHL:n mestaruuden, Calder Cupin vuonna 2007.


title: Hamilton Bulldogs

text: Kauden 2014–2015 jälkeen Montreal Canadiens osti Hamilton Bulldogsin ja siirsi seuran Newfoundlandin saarelle St. John’siin. Seura korvasi sieltä samaan aikaan poistuneen St. John's IceCapsin ja otti sen nimen käyttöönsä.


title: Hamilton Bulldogs

text: Bulldogsin entiset omistajat ostivat samana kesänä OHL-liigan joukkueen Belleville Bullsin, ja nimesivät sen uudelleen Hamilton Bulldogsiksi.


title: Glynis Nunn

text: Glynis Nunn (o.s. Saunders, s. 4. joulukuuta 1960) on entinen australialainen yleisurheilun moniottelija.


title: Glynis Nunn

text: Glynis Nunn voitti maansa viisiottelumestaruuden ensimmäisen kerran jo 17-vuotiaana. Vuonna 1982 hän voitti Kansainyhteisön kisoissa seitsenottelun kultaa. Helsingin MM-kilpailuissa 1983 hän sijoittui seitsenottelussa seitsemänneksi ja osallistui myös 100 metrin aitajuoksuun, jossa hän karsiutui välierissä. Itäblokin maat boikotoivat Los Angelesin 1984 olympialaisia, mikä helpotti Nunninkin olympiaurakkaa – poissa olivat muun muassa Helsingin MM-kisoissa kolmoisvoiton ottaneet itäsaksalaiset. Nunn teki olympialaisten seitsenottelussa ennätyspisteensä 6390, mikä riitti kultamitaliin viisi pistettä emäntämaan Jackie Joynerin edellä. Seitsenottelun osalajeissa Nunn teki ennätyksensä 100 metrin aitajuoksussa (13,02 s) ja pituushypyssä (666 cm). Hän selviytyi myös näiden kahden lajin erikoiskilpailuissa loppukilpailuun; aidoissa hän sijoittui viidenneksi (13,20 s) ja pituushypyssä seitsemänneksi (653 cm).


title: Glynis Nunn

text: Kansainyhteisön kisoissa Nunn saavutti 100 metrin aitajuoksussa vuonna 1986 pronssia ja sijoittui vielä vuonna 1990 viidenneksi. Hän oli 168 cm pitkä ja painoi huippuvuotenaan 58 kiloa.


title: Taurocerastinae

text: Taurocerastinae on kovakuoriaisten ("Coleoptera") "Geotrupidae"-heimoon kuuluva alaheimo.


title: Aleksander Warppe

text:
Aleksander Weledejeff myöh. Warppe (24. tammikuuta 1891 Salmi – 19. huhtikuuta 1959) oli suomalainen jääkärieläinlääkintämajuri. Hänen vanhempansa olivat kruununvouti Aleksander Weledejeff ja Elisabeth Nasaroff. Hänet vihittiin avioliittoon vuonna 1923 Toini Katri Salon kanssa.
Weledejeff kirjoitti ylioppilaaksi Sortavalan reaalilyseosta vuonna 1912 ja liittyi Karjalaiseen osakuntaan. Hän suoritti eläinlääkäritutkinnon Dresdenin eläinlääkärikorkeakoulussa vuonna 1918 ja lääkärin paperit Suomessa 1918 vielä samana vuonna. Eläinlääketieteen tohtoritutkinnon hän suoritti Leipzigin yliopiston eläinlääketieteellisessä tiedekunnassa vuonna 1927. Hän suoritti opintomatkan Saksaan vuonna 1920 ja Saksaan ja Tanskaan vuosina 1926–1927.


title: Aleksander Warppe

text: Weledejeff liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 24. syyskuuta 1915, josta hänet siirrettiin 20. toukokuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa. Hänet komennettiin etappitehtäviin Ruotsiin marraskuussa vuonna 1915 ja palasi komennukseltaan maaliskuussa vuonna 1916. Rintamalta paluunsa jälkeen hänet siirrettiin pataljoonan täydennysjoukkoon jouluaattona vuonna 1916, mistä hän sai opintolomaa. Opintolomalta hän palasi 25. huhtikuuta 1917 ja hänet komennettiin Vilnaan, missä hänet sijoitettiin kenttäeläinlääkäriksi Saksan 10. armeijan etappihevossairaala n:o 178:aan. Hän erosi 10. armeijan palveluksesta 8. toukokuuta 1918 ja palasi Suomeen toukokuussa vuonna 1918.


title: Aleksander Warppe

text: Suomeen paluunsa jälkeen Weledejeff astui Suomen armeijan palvelukseen ja hänet sijoitettiin vuoden 1918 kesäkuussa 3. Divisioonan eläinlääkäriksi ja toimi samalla virkaatekevänä Sortavalan kaupungin eläinlääkärinä. Hänet nimitettiin 11. tammikuuta 1919 eläinlääkintäupseeriksi Armeijan hevossairaalaan, mistä hänet siirrettiin 6. kesäkuuta samana vuonna Jääkäritykistörykmentin ja 18. marraskuuta 1921 Kenttätykistörykmentin 1:n 1 patteriston eläinlääkäriksi. Omien tehtäviensä ohella hän hoiti myös 8. huhtikuuta - 25. huhtikuuta 1919 ja 21. elokuuta - 6. syyskuuta 1920 väliset ajat Armeijan kengityskoulun ja kengitysvarikon johtajan tehtäviä. Lisäksi hän hoiti ajoittain vuosina 1919 – 1921 Jääkäriprikaatin eläinlääkärin tehtäviä. Heimosotiin hän osallistui 20. maaliskuuta - 15. elokuuta 1920 Porajärven rintamalohkon eläinlääkärinä. Armeija työnsä ohella hän hoiti myös Tampereen kaupungin teurastuslaitoksen toisen tarkastuseläinlääkärin virkaa 15. marraskuuta 1920 - 31. tammikuuta 1921 välisen ajan sekä oli laitoksen johtajana 1. heinäkuuta - 20. elokuuta 1921 välisen ajan.


title: Aleksander Warppe

text: Armeijasta hän erosi 30. huhtikuuta 1921, jolloin hän siirtyi Oriveden kunnanlääkäriksi, mihin tehtävään hänet nimitettiin 25. huhtikuuta 1922. Orivedeltä hän siirtyi 21. marraskuuta 1935 Haapaveden piirin piirieläinlääkäriksi ja palveli tehtävässä talvisodan syttymiseen saakka. Vuonna 1935 hän muutti myös nimensä "Warppeksi".


title: Aleksander Warppe

text: Talvisotaan Warppe osallistui Hevosvarikko 3:n päällikkönä ja jatkosodan puhjettua hänet komennettiin päälliköksi Hevosvarikko 5:een, josta hänet siirrettiin Raahen suojeluskuntapiirin eläinlääkäriksi, missä tehtävässä hän palveli sodan loppuun saakka.


title: Aleksander Warppe

text: Warppe palasi sotien jälkeen entiseen piirieläinlääkärin toimeensa Haapavedelle, kunnes vuonna 1950 hän siirtyi Tampereen piirieläinlääkäriksi. Hänet on haudattiin Honkanummen hautausmaalle.


title: Aleksander Warppe

text: Vergleichende Untersuchungen Tiber das Hornwachstum kranker Hufe (väitöskirja), 1927.


title: Jennyson Rosero

text: Jennyson Rosero (s. 16. huhtikuuta 1979) on yhdysvaltalainen mangataiteilija. Mainosalalle valmistunut Rosero aloitti sarjakuvien piirtämisen jo 14 vuoden ikäisenä. Kun hän oli nuori, hänen perheensä muutti usein.


title: Jennyson Rosero

text: Roseron intohimo mangaan alkoi hänen katsottuaan Dragon Ball Z:aa. Tämän jälkeen hän siirtyi vakavampiin taidemuotoihin. Anime- ja mangaopintojensa alkupäivinä hänen esikuvansa oli Masami Ohbari. Jennyson on tullut kuuluisaksi kuvittamalla "No Man's Land"-sarjaa.


title: Phileurini

text: Phileurini on kovakuoriaisten ("Coleoptera") tribus, joka kuuluu lehtisarvisten ("Scarabaeidae") heimoon.


title: Oulun Luistinseura (jalkapallo)

text: Oulun Luistinseura (lyh. OLS) on oululainen jalkapalloseura ja osa samannimistä yleisseuraa. Se perustettiin vuonna 1941. Seuran edustusjoukkueen sarjataso on Kakkonen.


title: Oulun Luistinseura (jalkapallo)

text: Aluksi jalkapalloa pelasivat OLS:n jääpalloilijat kesälajinaan. Myöhemmin jalkapallo kasvoi omaksi erikoislajikseen, mutta joukko jääpalloilijoita on nähty sen jälkeenkin esiintymässä OLS:n edustuspaidassa myös jalkapallokentillä.


title: Oulun Luistinseura (jalkapallo)

text: OLS:n nimihistoria jalkapallossa on kirjava. Ensimmäisen kerran nimi muuttui 1970-luvun alussa, kun OLS:n jalkapallojaosto solmi yhdistymissopimuksen Oulun Pallo-Veikkojen kanssa. Sopimuksessa OPV:sta toimihenkilöineen muodostettiin OLS:n jalkapallojaosto, joka ryhtyi käyttämään nimeä OLS-Veikot. Yhdistymisessä haettiin molemminpuolista etua, sillä OLS oli vuosia tuloksetta yrittänyt nousta IV-divisioonasta ja nyt se sai OLS-Veikoille OPV:n sarjapaikan III-divisioonasta. OPV puolestaan kärsi pelaaja- ja resurssipulasta, jota helpottamaan OLS oli oiva apu. OLS pudotti Veikot-liitteen pois nimestään muutamaa vuotta myöhemmin.


title: Oulun Luistinseura (jalkapallo)

text: Uusi käänne nimihistoriassa tuli vuonna 1990, kun OLS päätti eriyttää keilailua lukuun ottamatta molemmat palloilulajinsa erillisin lajiyhdistyksiin. Jalkapalloon perustettiin FC Oulun OLS ry, joka tunnettiin lyhyemmin nimellä FC OLS. Se ehti toimia aktiivisesti vain yhden kauden, kun lama-ajan taloudelliset realiteetit pakottivat uuden seuran yhdistymään FC OTP:n kanssa FC Ouluksi. OLS:n edustustoiminta loppui tähän, mutta laji-ihmiset perustivat myöhemmin OLS Jalkapallojuniorit ry:n jatkamaan perinteikkään seuran jalkapallotoimintaa.


title: Oulun Luistinseura (jalkapallo)

text: OLS palautti lajit emäseuran piiriin vuonna 1995, jolloin myös jalkapallossa palattiin vanhaan kolmikirjaimiseen lyhennelmään. Tosin, vaikka toimintaa on välissä pyöritetty FC OLS:ssa ja OLS Jalkapallojunioreissa, on lehdistössä esiintynyt silloinkin pelkkä nimilyhennys OLS.


title: Oulun Luistinseura (jalkapallo)

text: Edustusjalkapallo palasi seuraan vuonna Kakkosen kausi 1996, kun OLS sitoutui ottamaan talousvaikeuksiin ajautuneen OPS:n sisarseuran OPP:n toiminnan ja velvoitteet harteillensa. Palloliitto noudatti kuitenkin viisivuotispolitiikkaa, jonka mukaan sarjapaikastaan luopunut seura ei voi käyttää omaa nimeään kilpailutoiminnassa viiteen vuoteen. Tämän vuoksi OLS joutui pelaamaan Kakkosessa (ent. II-divisioona) OPP:n nimellä. Sama tahti jatkui myös kahtena seuraavana vuotena. OPP putosi Kolmoseen ja sen toiminta tyrehtyi siihen. OPS oli kuitenkin luopumassa raskaasti tappiollisesta jalkapallotoiminnastaan ja OLS jatkoi kausina 1997–1998 Kakkosessa OPS:n nimellä vastaten sen kilpailutoiminnasta sekä vanhoista rasitteista.


title: Oulun Luistinseura (jalkapallo)

text: Tiukan väännön jälkeen OLS sai oman nimensä käyttöoikeuden takaisin kaudeksi 1999, joka muistetaan kahden oululaisseuran välisenä nousutaistona Kakkosen pohjoislohkossa. Runsaiden tasapelien vuoksi OLS jäi lohkokakkoseksi ja joutui jatkokarsintaan Tervareiden noustessa Ykköseen. Kaksivaiheisen jatkokarsinnan päätteeksi OLS jäi Kakkoseen, vaikka se hävisi kauden aikana vain yhden ainoan ottelun. Ratkaisuksi koitui 1–3-tappio Kraftille Närpiössä, kun Oulussa oltiin jääty tasapeliin.


title: Oulun Luistinseura (jalkapallo)

text: OLS nousi Ykköseen kaudeksi 2003 ja uudelleen kaudeksi 2005 täyttämällä konkurssiin menneen FC Jazzin sarjapaikan. Aiemmin OLS on pelannut toiseksi korkeimmalla sarjatasolla 1978 ja 1991.


title: Oulun Luistinseura (jalkapallo)

text: Edustusjoukkueen valmennuksesta ovat toiminnan uudelleen aloittamisesta lähtien vastanneet Jari Jäväjä (2009), Tomi Molin (2007–2008), Timo Salmi (1996, 2004–2006), Kimmo Hurtig (1997–1998), Ari Härkönen (1999–2001), Timo Viitanen (2002 sekä alkutalvi 2003) ja Tero Suonperä (alkutalvesta 2003). Aikaisempia valmentajanimiä ovat olleet muun muassa Juha Malinen, Jussi Hedman ja Pekka Ohtonen, entinen OPS:n SM-sarjaluotsi.


title: Oulun Luistinseura (jalkapallo)

text: OLS aloitti naisten jalkapallotoiminnan vuonna 2000, kun B-tyttöjen silloinen joukkue lähti pelaamaan Keski-Pohjanmaan piirin Kakkoseen. Joukkuetta vahvistivat muutama toimintansa lopettaneen Pateniemen Urheilijain naispelaaja. OLS nousi ensimmäisenä toimintavuonnaan heti Ykköseen, jossa se on siitä lähtien pelannut. Naisjalkapallo on vahva osa OLS:aa, mutta tällä hetkellä toiminta on vedenjakajalla. Osa nuoremmista tyttöjunioreista on siirtynyt keväällä 2006 perustetun Oulun Naisfutis ry:n siipien suojaan. Silti vanhemmat tyttöjuniorit ja naisjoukkue ovat jääneet OLS:aan.


title: Oulun Luistinseura (jalkapallo)

text: OLS on tehnyt historiansa aikana vahvaa nuorisotyötä jalkapallon parissa. Nykyisin seuran lisenssipelaajien määrä on kasvanut yli tuhannen ja heitä on parhaimmillaan ollut jopa 1 500. OLS on ylivoimaisesti Pohjois-Suomen suurin jalkapalloseura ja kamppailee vahvasti koko maan kärkipäässä useimmiten sijoista 5–7. Tavallisesti OLS:aa suurempia seuroja ovat olleet Helsingin Jalkapalloklubi, Tampereen Ilves, Turun Nappulaliiga ja Hämeenlinnan Jalkapalloseura.


title: Oulun Luistinseura (jalkapallo)

text: OLS on toiminut myös vahvana maajoukkue- ja liigajalkapalloilijoiden kasvattajaseurana. OLS:n nimekkäimmät tähdet ovat Antti Niemi ja Mika Nurmela, joista jälkimmäinen kävi pelaamassa muutaman ottelun kasvattajaseurassaan kaudella 2005. Muita nimiä ovat mm. Jarkko Hurme ja Antti Okkonen, jotka molemmat ovat nuoria tulevaisuuden lupauksia. OLS:n laadukkaan juniorityön tuloksia ovat B-poikien SM-kulta (1998) ja SM-hopea (1999).


title: Oulun Luistinseura (jalkapallo)

text: Jalkapallojaoston puheenjohtajina ovat toimineet lajiyhdistysten palautumisesta alkaen Aarno Juntunen, Pentti Nieminen, Risto Laukka, Petri Kukkonen ja Kimmo Hurtig.


title: Vusselit

text: Vusselit (alkuperäiseltä nimeltään "The Wuzzles") on yhdysvaltalainen The Walt Disney Companyn tuottama piirrossarja. Sarja valmistui vuonna 1985 ja sitä tehtiin 13 osaa.


title: Vusselit

text: Suomessa sarjan jaksoja julkaistiin 2 × 70 minuutin vuokrakasettitallenteina. Sarjasta on myös julkaistu muun muassa satukirjoja ja musiikkisatuja.


title: Vusselit

text: Sarja kertoo Vuslandiassa asuvista eläinhahmoista ja heidän elämästään. Vuslandian asukkailla on yhteistä se, että kaikkien ruumiinrakenne koostuu kahdesta eri eläimestä.


title: Eophileurus

text: Eophileurus on kovakuoriaisiin ("Coleoptera") kuuluva suku.


title: Liekeissä

text: "Liekeissä" on suomalaisen rap-artisti Cheekin vuonna 2008 levyttämä single. Se julkaistiin albumilta "Kuka sä oot".


title: Liekeissä

text: Kappale "Liekeissä" pysyi Suomen virallisen latauslistan kärjessä 9 viikkoa. Anna Abreu ja Jari Sillanpää ovat tehneet kappaleesta coverversioita.


title: Liekeissä

text: Liekeissä oli myös The Voicen virallinen kesähitti 2008.


title: Liekeissä

text: Kappale sisältää samplen Supersankarin & Idän Ihmeen kappaleesta "Aijaijai". Kyseinen sample on kertosäkeessä kuultava lause: ""Tänään on bileet, kaikki sileeks.""


title: Dirac (koodekki)

text: Dirac on alun perin BBC:n kehittämä algoritmi ja koodekki digitaalisen videon pakkaamiseksi. Laadultaan ja pakkausteholtaan se vastaa H.264- ja VC-1-koodekkeja. Dirac-videota voidaan tallentaa esimerkiksi Ogg-, MPEG TS- ja Matroska-tiedostomuotoihin.


title: Dirac (koodekki)

text: Diracin tarkoituksena on soveltua hyvin monenlaisen videokuvan pakkaamiseen, aina pienikokoisista kuvista High Definition -videoon. Toisin kuin monet muut videokoodekit, jotka käyttävät diskreettiä kosinimuunnosta, Dirac käyttää aallokemuunnosta (), joka parantaa algoritmin skaalautuvuutta ja videon laatua, mutta samalla kuluttaa enemmän konetehoa pakattaessa. Kehittäjien ihanteena olisi, että PAL-videokuvaa (720 x 576i, 25 kuvaa sekunnissa) voitaisiin koodata reaaliajassa, mutta tällä hetkellä toteutus on tätä hitaampi, noin 17 kuvaa sekunnissa. 1.0.0 -versio pystyy kuitenkin jo toistamaan PAL-videota Core Duo -tasoisella kannettavalla tietokoneella. Tällä hetkellä koodekista on kaksi kehityshaaraa, "dirac-research" (Diracin optimoimaton referenssitoteutus, joka pyrkii tarkkuuteen ja oikeellisuuteen tehokkuuden kustannuksella) ja "Schrödinger" (mahdollisimman nopeaksi optimoitu toteutus, joka ei välttämättä ole yhtä tarkka). Schrödinger on tarkoitettu tavallisten mediasoittimien käyttöön, ja esimerkiksi VLC käyttää sitä. Dirac-spesifikaatiosta on olemassa myös pelkkää i-frame-koodausta käyttävä versio Dirac Pro, joka valittiin SMPTE:n VC-2 -standardiksi vuonna 2010.


title: Dirac (koodekki)

text: Dirac on patenttivapaa ja tämän hetkiset toteutukset ovat avoimen lähdekoodin projekteja. BBC:n suunnitelmissa oli patentoida osia standardista ja antaa nämä patentit sitten vapaaseen käyttöön, mutta suunnitelma ei toteutunut.


title: Riku Helenius

text: Riku Tapio Helenius (s. 1. maaliskuuta 1988 Pälkäne) on suomalainen jääkiekkomaalivahti, joka pelaa SM-liigajoukkue Ilveksessä.


title: Riku Helenius

text: Helenius on Ilveksen kasvatti. Hän pelasi kauden 2005–2006 päätteeksi alle 18-vuotiaiden MM-kisoissa ja torjui Suomelle hopeaa. Hänet valittiin kisojen parhaaksi maalivahdiksi ja Tampa Bay Lightning varasi hänet NHL:ään ensimmäisellä kierroksella . Tulokaskausi 2006–2007 SM-liigassa meni pilalle olkapäävamman takia. Sairausloma piteni niin paljon, että Ilves hankki Tuukka Raskin kakkosmaalivahdiksi Pasi Häkkisen Rauman Lukosta loppukaudeksi.


title: Riku Helenius

text: Kesällä 2007 Helenius teki kolmevuotisen tulokassopimuksen Tampa Bay Lightningin kanssa ja kauden 2007–2008 hän pelasi WHL-juniorisarjan Seattle Thunderbirdissä. Kaudella 2008–2009 hän pelasi ECHL:n Augusta Lynxissä ja Mississippi Sea Wolvesissa.


title: Riku Helenius

text: Tammikuussa 2009 Helenius sai kutsun ylös Tampa Bay Lightningin kokoonpanoon ja pelasi ensimmäisen kerran NHL:ssä 30. tammikuuta.


title: Riku Helenius

text: Tammikuun 2010 lopulla Tampa Bay lähetti Heleniuksen Ruotsin Elitserienin Södertälje SK:hon. Vuonna 2011 hän teki JYPin kanssa 2+1 vuoden mittaisen sopimuksen. JYPissä kausi päättyi mestaruusjuhliin, ja Helenius voitti myös SM-liigan parhaalle maalivahdille jaettavan Urpo Ylönen -palkinnon vallaten paikan liigan 1. tähdistökentällisessä. Kesäkuussa 2012 Tampa Bay Lightning ilmoitti tehneensä kaksivuotisen sopimuksen Heleniuksen kanssa.


title: Riku Helenius

text: 17. joulukuuta 2013 Lightning ilmoitti että Helenius ei jatka AHL-joukkue Syracuse Crunchin riveissä.


title: Riku Helenius

text: Kaudeksi 2014–15 Helenius siirtyi Jokereihin kaksivuotisella sopimuksella. Keväällä 2016 Hän solmi kaksivuotisen jatkosopimuksen seuran kanssa. Kesäkuussa 2017 Heleniuksen sopimus koskien kautta 2017–18 purettiin yhteisymmärryksessä.


title: Riku Helenius

text: Kaudella 2017–18 Helenius siirtyi Jokereista KalPaan lainaksi tuuraamaan loukkaantunutta Niko Hovista. Pari kuukautta kestänyt pätkäsopimus ei poikinut jatkoa ja sen jälkeen Helenius teki loppukauden kattavan sopimuksen kasvattajaseuransa Ilveksen kanssa.


title: Can I Play with Madness

text: Can I Play With Madness on brittiläisen metallimusiikkia esittävän Iron Maidenin kappale ja singlejulkaisu vuodelta 1988. Kappaleen ovat kirjoittaneet yhtyeen kitaristi Adrian Smith, basisti Steve Harris ja laulaja Bruce Dickinson, ja se on kolmas raita yhtyeen vuonna 1988 julkaistulla seitsemännellä studioalbumilla "Seventh Son of a Seventh Son".


title: Can I Play with Madness

text: Kappaleen alkuperäinen nimi oli "On the Wings of Eagles", ja se oli aluksi Adrian Smithin työstämä balladi kunnes se muovautui lopulliseen muotoonsa Dickinsonin ja Harrisin ryhdyttyä työstämään kappaletta. "Can I Play With Madness" julkaistiin 20. maaliskuuta 1988 "Seventh Son of a Seventh Sonin" ensimmäisenä singlejulkaisuna, ja se nousi yhtyeen kotimaassa Britanniassa korkeimmillaan singlelistan kolmannelle sijalle. Singlen b-puolina julkaistiin albumilta poisjääneet kappaleet, Harrisin ja Dickinsonin kirjoittama "Black Bart Blues" sekä Thin Lizzyn alun perin levyttämä "Massacre". "Can I Play With Madnessin" sekä "Massacren" kitarasoolot esittää Adrian Smith.


title: Can I Play with Madness

text: Kappaleen sanoitukset kertovat nuoresta miehestä, joka haluaa profeetan kristallipallon avulla nähdä tulevaisuuteen, mutta sen sijaan hän kuvittelee tulevansa hulluksi.


title: Can I Play with Madness

text: Single nousi Suomen virallisen listan sijalle 2.


title: Doina Melinte

text: Doina Melinte (o.s. Besliu, s. 27. joulukuuta 1956 Hudeşti) on romanialainen keskimatkojen juoksija ja olympiavoittaja.


title: Doina Melinte

text: Melinte osallistui olympialaisiin ensimmäisen kerran Moskovassa 1980 mutta ei vielä selviytynyt 800 metrin juoksun välieriä pidemmälle. Vuonna 1981 hän alitti 800 metrillä kaksi minuuttia ja voitti mestaruuden Universiadeissa. Ateenan EM-kilpailuissa 1982 hän sijoittui 800 metrillä kuudenneksi ja 1 500 metrillä yhdeksänneksi. Helsingin MM-kilpailuissa 1983 hän sijoittui molemmilla matkoilla kuudenneksi.


title: Doina Melinte

text: Los Angelesin 1984 olympialaisissa Melinte voitti kultaa 800 metrillä ja hopeaa 1 500 metrillä. Arvokisojen mitaliputki jatkui 1 500 metrin pronssilla sekä vuonna 1986 Stuttgartin EM-kilpailuissa että vuonna 1987 Rooman MM-kilpailuissa. Vielä Splitin EM-kilpailuissa 1990 hän sijoittui 1 500 metrillä kuudenneksi ja Tokion MM-kilpailuissa 1991 neljänneksi.


title: Doina Melinte

text: Sisäratojen MM-kilpailuissa Melinte voitti 1 500 metrillä kultaa vuosina 1987 ja 1989 ja sijoittui neljänneksi vuonna 1991. Sisäratojen EM-kilpailuissa hän saavutti vuosina 1982–1992 viisi kultaa, yhden hopean ja yhden pronssin. Melinte juoksi sisäradoilla kolme maailmanennätystä. 13. helmikuuta 1988 maililla ajan 4.18,86 ja 9. helmikuuta 1990 maililla 4.17,14 ja samassa juoksussa väliaikana 1 500 metrillä ajan 4.00,27. Mailin ennätyksen rikkoi Genzebe Dibaba vuonna 2016 ja 1 500 metrin ennätyksen Regina Jacobs vuonna 2003.


title: Patriz Ilg

text: Patriz Ilg (s. 5. joulukuuta 1957 Aalen) on entinen länsisaksalainen estejuoksija. Hän voitti lajin ensimmäisen maailmanmestaruuden vuonna 1983.


title: Patriz Ilg

text: Patriz Ilg sijoittui vuonna 1975 nuorten Euroopan-mestaruuskilpailuissa hopealle sileällä 3 000 metrin matkalla. Vuonna 1978 hän kilpaili Prahan EM-kilpailuissa vastaavalla estematkalla ja saavutti hopeaa. Työ ja sairastelut häiritsivät hänen juoksu-uraansa seuraavat vuodet. Hän palasi arvokisoihin Ateenan EM-kilpailuissa 1982 voittaen estejuoksussa kultaa. Helsingin MM-kilpailuissa 1983 hän juoksi ajan 8.15,06 ja voitti lajin ensimmäisen maailmanmestaruuden. Stuttgartin EM-kilpailuissa 1986 hän saavutti pronssia ja Rooman MM-kilpailuissa 1987 hän sijoittui 12:nneksi.


title: Patriz Ilg

text: Sisäratojen EM-kilpailuissa 1982 Ilg voitti kultaa 3 000 metrin juoksussa.


title: Alberto Undiano Mallenco

text: Alberto Undiano Mallenco (s. 8. lokakuuta 1973 Pamplona, Espanja) on espanjalainen jalkapalloerotuomari. Hänestä tuli kansainvälinen erotuomari vuonna 2004.


title: Alberto Undiano Mallenco

text: Undiano Mallenco valittiin yhdeksi tuomariksi mukaan vuoden 2007 alle 20-vuotiaiden MM-kisoihin. Siellä hän tuomaroi 1. heinäkuuta 2007 käydyn Kanada–Chile-ottelun sekä 23. heinäkuuta 2007 käydyn Argentiina–Tšekki-ottelun. Undiano Mallenco on toiminut tuomarina myös Mestarien liigan ja UEFA-cupin otteluissa.


title: Alberto Undiano Mallenco

text: Espanjan suurin urheilulehti "Marca" valitsi Undiano Mallencon vuosina 2007 ja 2010 Primera Divisiónin parhaaksi erotuomariksi ("Guruceta").


title: Bettine Jahn

text: Bettine Jahn (o.s. Gärtz, s. 3. elokuuta 1958 Karl-Marx-Stadt) on entinen itäsaksalainen pika-aitajuoksija.


title: Bettine Jahn

text: Bettine Jahn alitti vuonna 1980 ensimmäisen kerran urallaan 13 sekunnin rajan 100 metrin aitajuoksussa. Hän sijoittui Moskovan 1980 olympialaisten loppukilpailussa seitsemänneksi. Ateenan EM-kilpailuissa 1982 hän sijoittui neljänneksi. Sisäratojen EM-kilpailuissa 1983 hän juoksi 60 metrin aitajuoksussa hallimaailmanennätyksen 7,75 s. Ulkoradoilla Jahn juoksi 100 metrin aitajuoksun ennätyksekseen 12,42 s. Helsingin MM-kilpailuissa 1983 hän voitti kultaa maailmanennätyksen alittavalla ajalla 12,35 m, jota ei myötätuulen (+ 2,4 m/s) vuoksi hyväksytty maailmanennätykseksi. Los Angelesin 1984 olympialaisiin Jahn ei päässyt maansa olympiaboikotin vuoksi.


title: Jekaterina Fesenko

text: Jekaterina Fesenko (s. 10. maaliskuuta 1956) on neuvostoliittolainen, 1980-luvun alkupuolella menestynyt 400 metrin aitajuoksija.


title: Jekaterina Fesenko

text: Fesenko sijoittui 400 metrin aitajuoksussa Ateenan EM-kilpailuissa 1982 seitsemänneksi. Vuoden 1983 maailmantilastossa hän oli tuloksellaan 54,55 s kolmantena ennen Helsingin MM-kilpailuja. Helsingissä hän voitti kultaa maailman kaikkien aikojen toiseksi nopeimmalla ajalla 54,14 s.


title: Leóninpaimenkoira

text: Leóninpaimenkoira (Perro de carea Leonés) on espanjalainen koirarotu, josta on kaksi karvamuunnosta. FCI ja Espanjan Kennelliitto Real Sociedad Canina de España eivät ole tunnustaneet sitä virallisesti roduksi, mutta viimeksi mainittu on lisännyt sen "Registro de Grupos Étnicos Caninos" (RGEC) -rekisteriin ja julkaissut sille rotumääritelmän. Tätä voidaan pitää esiasteena ennen virallista tunnustamista roduksi.


title: Leóninpaimenkoira

text: Leóninpaimenkoira on keskikokoinen, tasapainoinen maatiaismainen eläin. Pyöreistä silmistä kuvastuu älykäs ja eloisa katse. Niiden värityksen tulee sointua karvapeitteen sävyyn: merleillä ne ovat joko vaaleanruskeat, siniset tai keskenään eriväriset, mustilla ja black & taneilla taas tummanruskeat. Riippuvat, silmien tasolle tai hieman ylemmäs kiinnittyneet korvat nousevat usein puolipystyyn koiran ollessa valppaana. Häntä on keskitasolle kiinnittynyt, levossa alhaalla kannettu ja hieman kintereiden alapuolelle ulottuva. Valppaustilassa se on sapelinmuotoinen, kuitenkaan kaartumatta selän ylle. Säkäkorkeus on uroksilla 48–55 cm ja nartuilla 45–52 cm, paino vastaavasti uroksilla 16-27 kg ja nartuilla 15-25 kg.


title: Leóninpaimenkoira

text: Karvapeite voi olla joko puolipitkä tai lyhyt. Pidempikarvaisen version turkki on pehmeä ja joko suora tai hieman aaltoileva, ja sen rintakehä, vatsalinja, raajojen takaosat ja häntä ovat hapsuiset, kun taas kasvoissa ja raajojen etuosissa karva on lyhyempää. Lyhytkarvaisen turkki on sileä, ihonmyötäinen ja tiheä, mutta silläkin voi olla toisinaan selässä hieman pidempää karvaa.


title: Leóninpaimenkoira

text:
Perusvärejä on vähän:
Joillain yksilöillä karvapeitteen musta väritys haalistuu vähäisen pigmentin takia ja siihen muodostuu epäsäännöllisiä siniharmaita läiskiä tai jopa enemmän tai vähemmän selkeitä valkoisia laikkuja eri puolille eläimen runkoa. Tällaisen yksilön värivaihtoehdot ovat:
Leóninpaimenkoira on älykäs, aina valpas, eloisa ja aktiivinen paimenkoira, väsymätön työskentelijä, joka on taitava ohjaamaan karjaa. Se on tottelevainen, oppivainen ja hyvin kiintynyt omistajaansa, aina valmis noudattamaan tämän käskyjä. Edellä mainittujen omianaisuuksiensa ja huomiointikykynsä vuoksi se on helppo kouluttaa. Se haluaa aina olla selvillä siitä, missä omistaja on, mutta suhtautuu kuitenkin varautuneesti vieraisiin. Sillä on yleensä voimakas paimennusvietti, jota sen tulisi päästä toteuttamaan. Se on sinnikäs ja lujaluonteinen, minkä vuoksi se kykenee työskentelemään erittäin ankarissa sääolosuhteissa.


title: Leóninpaimenkoira

text: Rotu jalostettiin Leónin maakunnassa ja sen raja-alueilla paimentamaan lampaita kesantoalueilla. Aikojen saatossa se mukautui ominaisuuksiltaan työskentelyympäristönsä vaatimuksiin: siitä on kehittynyt ketterä ja kevyt koira, jonka tulee kyetä pitämään karja koossa ja juoksemaan kiinni lammas, joka on eksynyt muusta laumasta.


title: Leóninpaimenkoira

text: Pas, leóninpaimenkoira, joka esiintyi kuuluisassa Espanjassa kuvatussa elokuvassa Kingdom of Heaven – Taivas maan päällä.


title: Leóninpaimenkoira

text:
Leóninpaimenkoira - Carea. Etnologinen kuvaus ja rotupiirteet. - Tri Lorena de la Fuente Ruizin tekemä ja Leónin yliopiston professorin tri José Alberto Riol Álvarezin johtama tutkimus.
- Leónin yliopisto


title: Näpsijät

text: Näpsijät ("Hemitriccus") on napsijoiden heimoon kuuluva lintusuku. Sukuun kuuluu 22 lajia.


title: Chalcosoma

text: Chalcosoma on kovakuoriaisiin ("Coleoptera") kuuluva suku.


title: 3. divisioona

text: 3. divisioona (latinan sanasta "divisio", jakaminen) voi tarkoittaa seuraavia asioita:Eri palloilulajien sarjajakojen 3. divisioonaa


title: 4. divisioona

text: 4. divisioona (latinan sanasta "divisio", jakaminen) voi tarkoittaa ainakin seuraavia asioita:


title: 6. divisioona

text: 6. divisioona (latinan sanasta "divisio", jakaminen) voi tarkoittaa seuraavia asioita:


title: 8. divisioona

text: 8. divisioona (latinan sanasta "divisio", jakaminen) voi tarkoittaa seuraavia asioita:


title: Juha Uotila

text: Juha Uotila (s. 12. tammikuuta 1985 Espoo) on suomalainen jääkiekkopuolustaja, joka pelaa Suomi-sarjajoukkue Kiekko-Espoossa. Häntä on luonnehdittu pelityyliltään peruspuolustajaksi. Elite Prospects -sivuston Matias Strozykin mukaan Uotila luistelee, liikuuttaa kiekkoa ja syöttää hyvin.


title: Juha Uotila

text: Uotila aloitti jääkiekkoilun Karhu-Kissoissa, joista hän siirtyi D-juniori-ikäisenä Helsingin IFK:hon. Uotila voitti kauden 2000–2001 päätteeksi C-nuorten SM-pronssia. Kauden 2002–2003 päätteeksi hän voitti A-nuorten Suomenmestaruuden. Kaudella 2003–2004 Uotila oli tehoilla 7+13=20 HIFK:n A-nuorten eniten maaleja tehnyt puolustaja ja hän jakoi A-nuorten SM-liigan puolustajien pistepörssin kuudennen sijan HPK:n Juuso Hietasen kanssa. Uotila voitti kauden päätteeksi SM-pronssia. Hän debytoi samalla kaudella myös miesten peleissä pelattuaan neljä Mestis-ottelua alle 20-vuotiaiden maajoukkueessa ilman tehopisteitä.


title: Juha Uotila

text: Kaudella 2004–2005 Uotila nousi HIFK:n A-nuorten kapteeniksi. Hän oli joukkueen tehokkain puolustaja tehoilla 4+10=14. Uotila pelasi kauden aikana myös kuusi ottelua lainalla Mestis-joukkue Kirkkonummen Salamoissa tehden kolme syöttöpistettä. Hän harjoitteli myös HIFK:n SM-liigajoukkueen mukana, mutta ei tehnyt liigadebyyttiään, jotta Uotila voisi siirtyä Yhdysvaltain yliopistosarjoihin.


title: Juha Uotila

text: Vuosina 2005–2008 Uotila kävi Nebraska-Omahan yliopistoa. Hän oli "Sophomore" -vuotenaan 2006–2007 joukkueensa tehokkain puolustaja tehoilla 5+18=23. Syyskuussa 2008 Uotila teki vuoden mittaisen AHL-sopimuksen Toronto Marliesin kanssa. Uotila osallistui samana syksynä myös Toronto Maple Leafsin harjoitusleirille. Hänen AHL:n tulokaskautensa 2008–2009 toi 49 runkosarjaottelussa yhdeksän syöttöpistettä. Uotilan kautta lyhensi kuitenkin loukkaantuminen.


title: Juha Uotila

text: Syksyllä 2009 Uotila liittyi Pelicansin SM-liigajoukkueen harjoitusvahvuuteen ja hän siirtyi lokakuussa joukkueeseen vuoden mittaisella ja kuukauden mittaisen koeajan sisältäneellä sopimuksella. Uotila saapui Pelicansiin ensisijaisesti paikkaamaan Erik Kakon ja Henri Laurilan loukkaantumisia. Hän teki liigadebyyttinsä 2. lokakuuta 2009 Jokereita vastaan, jolloin Uotila pelasi Mikko Kousan puolustajaparina. Hänen koejaksoaan jatkettiin kuukauden jälkeen pätkittäin, kunnes joulukuussa Uotila teki Pelicansin kanssa lopulta kevääseen 2011 asti ulottuneen jatkosopimuksen. Hänen liigauransa avausmaali syntyi 30. joulukuuta 2009 vieraissa ilman maalivahtia Tapparaa vastaan. Kaikkiaan Uotila teki tulokaskautensa 2009–2010 aikana 49 runkosarjaottelussa tehot 3+7=10. Hän voitti Pelicansin sisäisen tehotilaston lukemalla +16.


title: Juha Uotila

text: Kahden Pelicansissa vietetyn vuoden jälkeen Uotila siirtyi kaudeksi 2011–2012 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Hän jatkoi sopimustaan joukkueen kanssa vuodella kahteen otteeseen ja nousi kolmannella kaudellaan 2013–2014 Oskarshamnin varakapteeniksi. Kaudeksi 2014–2015 Uotila siirtyi Allsvenskanin nousijajoukkue HC Vita Hästenin riveihin. Hän nousi joukkueen varakapteeniksi. Kaudeksi 2015–2016 Uotila siirtyi sieltä jatkamaan Allsvenskan-uraansa VIK Västerås HK:n riveihin.


title: Juha Uotila

text: Uotila palasi kaudeksi 2016–2017 Suomeen ja siirtyi 1+1-vuotisella sopimuksella JYPiin. Hän jäi joukkueessa varsin pieneen rooliin ja pelasi vain 29 runkosarja- ja kaksi playoff-ottelua tehden yhteensä kaksi syöttöpistettä. Uotila voitti kauden päätteeksi SM-pronssia. Hän pelasi kauden aikana kymmenen Mestis-ottelua JYP-Akatemian vahvuudessa.


title: Juha Uotila

text: JYP ei käyttänyt Uotilan sopimuksessa ollutta optiota, vaan hän siirtyi kaudeksi 2017–2018 vuoden mittaisella sopimuksella monikansallisen Erste Bank Eishockey Ligan unkarilaisjoukkue Fehérvár AV19:n riveihin. Joulukuussa 2018 Uotila palasi Suomeen ja siirtyi loppukauden 2018–2019 kattavalla sopimuksella Suomi-sarjajoukkue Kiekko-Espooseen.


title: Juha Uotila

text: Uotila putosi viimeisten joukossa alle 20-vuotiaiden MM-joukkueesta vuoden 2005 turnaukseen. Hän pelasi kaudella 2004–2005 muutamia nuorten maaotteluita.


title: Juha Uotila

text: Uotilan äiti Anuliisa Uotila toimii Yle Urheilun taitoluisteluasiantuntijana.


title: 10. divisioona

text: 10. divisioona (latinan sanasta "divisio", jakaminen) voi tarkoittaa seuraavia asioita:


title: 11. divisioona

text: 11. divisioona (latinan sanasta "divisio", jakaminen) voi tarkoittaa seuraavia asioita:


title: Gabriella Dorio

text: Gabriella Dorio (s. 27. kesäkuuta 1957 Veggiano) on entinen italialainen keskimatkojen juoksija ja olympiavoittaja.


title: Gabriella Dorio

text: Gabriella Dorio aloitti aikuisten arvokisauransa 17-vuotiaana Rooman EM-kilpailuissa 1974 sijoittuen 1 500 metrin juoksussa yhdeksänneksi. Seuraavana vuonna hän saavutti nuorten EM-kilpailuissa pronssia. Hän kilpaili tuolloin myös maastojuoksussa ja sijoittui MM-kilpailuissa neljänneksi vuonna 1975 ja kolmanneksi vuonna 1976. Montréalin 1976 olympialaisissa hän sijoittui 1 500 metrillä kuudenneksi, ja samoin kävi Prahan EM-kilpailuissa 1978. Moskovan 1980 olympialaisissa hän sijoittui päämatkallaan neljänneksi ja 800 metrillä kahdeksanneksi. Neljä päivää olympialaisten jälkeen hän alitti 1 500 metrillä neljän minuutin rajan ensimmäisenä ei-itäeurooppalaisena naisjuoksijana.


title: Gabriella Dorio

text: Dorio voitti sisäratojen Euroopan-mestaruuden 1 500 metrillä Milanossa 1982. Saman vuoden ulkoratojen EM-kilpailuissa Ateenassa hän saavutti 1 500 metrillä pronssia. Vuonna 1983 Helsingin MM-kilpailuissa 167-senttinen torinolainen sijoittui 1 500 metrillä seitsemänneksi. Los Angelesin 1984 olympialaisten 1 500 metrin juoksusta olivat poissa Helsingin MM-kisojen viisi parasta. Viisi päivää aiemmin 800 metrillä neljänneksi sijoittunut Dorio pysytteli juoksun aikana pitkään taustalla ja nousi vasta viimeisellä kierroksella voittoon ohi Doina Melinten. Dorion aviomies oli luvannut hänelle voitosta kylvyn viinissä.


title: Attilat

text: Attilat ("Attila") on tyrannien heimoon kuuluva lintusuku.


title: Frank O’Mara

text: Frank O'Mara (s. 17. heinäkuuta 1960 Limerick, Irlanti) on entinen irlantilainen juoksija, kaksinkertainen sisäratojen maailmanmestari.


title: Frank O’Mara

text:
O'Mara selviytyi Helsingin MM-kilpailuissa 1983 välieriin 1 500 metrillä. Stuttgartin EM-kilpailuissa 1986 hän sijoittui samalla matkalla kahdeksanneksi ajalla 3.42,90
. O'Mara voitti sisäratojen maailmanmestaruuden 3 000 metrillä Indianapolisissa 1987 ajalla 8.03,32. Hän kukisti hopeaa saaneen maanmiehensä Paul Donovanin seitsemällä sadasosasekunnilla. Myöhemmin samana vuonna hän oli Rooman MM-kilpailuissa 5 000 metrillä yhdeksäs.


title: Frank O’Mara

text: O'Mara sijoittui viidenneksi Budapestin 1989 MM-hallikisojen 3 000 metrillä ajalla 7.52,21. Kaksi vuotta myöhemmin Sevillan kisoissa hän voitti toistamiseen matkan sisäratojen maailmanmestaruuden ennätyksellään 7.41,14. Saman vuoden Tokion MM-kisoissa hän putosi 5 000 metrillä alkuerissä. Toronton MM-hallikisoissa 1993 hän sijoittui 3 000 metrillä kymmenenneksi.


title: Frank O’Mara

text: O'Mara on pituudeltaan 176 cm ja hän painoi aktiiviuransa aikana 61 kg.


title: Tropic of Ice – Jään kääntöpiiri

text: Tropic of Ice – Jään kääntöpiiri on Lauri Törhösen ohjaama jännityselokuva vuodelta 1987. Elokuvan tuottaja on Kaj Holmberg ja tuotantoyhtiö Skandia-Filmi Oy. Törhönen on tehnyt elokuvan käsikirjoituksen Juha Vakkurin saman nimisen romaanin pohjalta.


title: Moskovanvahtikoira

text: Moskovanvahtikoira (venäjäksi: Московская Сторожевая) on puna-armeijan jalostama koirarotu. Viime aikoihin asti moskovanvahtikoiria oli erittäin vaikea löytää entisen Neuvostoliiton alueiden ulkopuolelta, mutta nyt niistä on tulossa suositumpia Euroopassa ja niitä on viety myös Yhdysvaltoihin.


title: Moskovanvahtikoira

text: Rotu on hyvin kookas ja painaa noin 80 kg. Sitä voisi ensinäkemältä erehtyä hyvin helposti luulemaan bernhardinkoiraksi, vaikka sen luonne onkin paljon karumpi ja vieraita kohtaan varautuneempi. Voimakkaan vahtiviettinsä vuoksi se sopii vain kokeneille koiraihmisille. Toisin kuin bernhardinkoira, rotu myös vaatii paljon tarmokasta liikuntaa. Päinvastoin kuin monet muut molossit, se ei kuolaa.


title: Moskovanvahtikoira

text: Moskovanvahtikoiria kasvatettiin bolsevikkien aikaisella Venäjällä. Rotu jalostettiin bernhardinkoiraa ja kaukasianpaimenkoiraa risteyttämällä.


title: Moskovanvahtikoira

text: Rotumääritelmä julkaistiin ensimmäisen kerran vuonna 1985, jolloin rotu saavutti Neuvosto-Venäjällä virallisen aseman. Vuonna 1992 Venäjän koirankasvattajien yhdistys vahvisti rotumääritelmän ja vuonna 1997 eläintenjalostuksen jaosto ja Venäjän maatalousministeriö tekivät samoin. Myös Venäjän kennelliitto hyväksyi rotumääritelmän vuonna 1997.


title: Moskovanvahtikoira

text: Venäjän kennelliitto työskentelee kansainvälisen kennelliiton (FCI) kanssa, jotta rotu tunnustettaisiin myös kansainvälisesti. Tällä hetkellä moskovanvahtikoira saa osallistua kansainvälisiin näyttelyihin niissä FCI-maissa joiden kennelliitoissa se on hyväksytty, minkä vuoksi mm. Budapestissa vuonna 2008 järjestetyssä Euroopan voittaja -näyttelyssä oli mukana moskovanvahtikoiria. Sillä ei kuitenkaan ole vielä FCI:n virallista tunnustusta eli esimerkiksi Suomessa se ei saa osallistua virallisiin näyttelyihin. Venäjällä niitä esiintyy näyttelyissä laajalti ja ne hyväksytään kaikkiin Venäjän kennelliiton hyväksymiin näyttelyihin.


title: Pieter Vink

text: Pieter Vink (s. 13. maaliskuuta 1967 Noordwijkerhout, Alankomaat), on alankomaalainen jalkapalloerotuomari. Hänestä tuli kansainvälinen erotuomari vuonna 2004. Hän on muun muassa tuominnut EM- ja MM-karsintaotteluita, sekä Mestarien liigan otteluita.


title: Pieter Vink

text: Vink toimi erotuomarina seuraavissa otteluissa jalkapallon EM-kilpailuissa 2008:


title: Repsol Honda

text: Repsol Honda on Honda Racing Corporationin (HRC) virallinen tehdastalli ratamoottoripyöräilyn MotoGP-luokassa.


title: Repsol Honda

text: Vuonna 1995 tallissa ajoi kolme kuljettajaa: australialainen Mick Doohan, espanjalainen Àlex Crivillé ja japanilainen Shinichi Itoh. Pyöränä oli Honda NSR500. Mick Doohan ajoi kauden aikana seitsemään voittoon ja varmisti toisen peräkkäisen maailmanmestaruutensa kauden toiseksi viimeisessä osakilpailussa Argentiinassa. Àlex Crivillé saalisti yhden voiton ja oli mm-pisteissä sijalla neljä. Shinichi Itoh oli mm-pisteissä viides.


title: Repsol Honda

text: Vuodeksi 1996 talli laajensi neljään kuljettajaan. Mick Doohan ja Àlex Crivillé ajoivat Honda NSR500:a ja japanilaiset Tadayuki Okada ja Shinichi Itoh Honda NSR55V:llä. Doohan voitti kolmannen maailmanmestaruutensa ajaen kahdeksaan osakilpailuvoittoon ja Crivillé oli loppupisteissä toinen kahdella osakilpailuvoitolla. Okadan sijoitus oli seitsemäs ja Iton kahdestoista.


title: Repsol Honda

text: Talli jatkoi neljällä kuljettajalla kauteen 1997 Doohanin, Crivillén ja Okadan ajaessa NSR500:a ja Takuma Aokin ajaessa NSR500V:llä. Repsol Honda voitti kauden kaikki 15 osakilpailua. Matkalla viidenteen mestaruuteensa Doohan ajoi voittoon 12 kertaa murtaen Ciagomo Agostinin ennätyksen yhden kauden voitoista. Tadayuki Okada voitti yhden osakilpailun ja sijoittui loppupisteissä toiseksi. Àlex Crivillé otti kaksi voittoa, mutta sijoittui loppupisteissä vasta neljänneksi jouduttuaan jättämään viisi osakilpailua väliin Assenissa sattuneen vakavan onnettomuuden jälkeen. Aokin loppusijoitus oli viides. Repsol Honda kuljettajat ottivat kaikki palkintopallisijat neljässä osakilpailussa; Japanissa, Espanjassa, Saksassa ja Indonesiassa.


title: Repsol Honda

text: Kaudella 1998 Doohan, Crivillé ja Okada jatkoivat tallissa laitteinaan NSR500:t ja espanjalainen Sete Gibernau otti neljännen kuljettajan paikan ajaen NSR:n V-versiolla. Doohan jatkoi dominointiaan voittaen kahdeksan osakilpailua ja varmisti viidennen mestaruutensa kotiyleisönsä edessä Australiassa kauden toiseksi viimeisessä kilpailussa. Crivillén saldo oli kaksi voittoa ja kolmas sija mestaruuspisteissä. Okada mursi ranteensa Italian Grand Prix'n harjoituksissa ja joutui olemaan sivussa kolme osakilpailua. Hänen sijoituksensa oli lopulta kahdeksas. Gibernaun sijoitus oli yhdestoista.


title: Repsol Honda

text: Kauteen 1999 talli jatkoi muuttumattomalla kokoonpanolla. Espanjan GP:n aika-ajoissa viisinkertainen maailmanmestari Michael Doohan ajoi rajusti ulos ja joutui olemaan sivussa koko loppukauden. Kauden päätteeksi Doohan ilmoitti vetäytyvänsä lajista. Crivillé kruunattiin uudeksi mestariksi kauden toiseksi viimeisessä osakilpailussa Brasiliassa. Kuljettajien voittosaldot olivat Crivillé kuusi voittoa ja Okada kolme voittoa (loppupisteissä sijalla kolme). Sete Gibernau, joka sai alleen paremman NSR500 -pyörän Doohanin onnettomuuden jälkeen, oli loppupisteissä viides. Tallin kuljettajat täyttivät kaikki palkintopallisijat Kataloniassa Crivillén voittaessa, Okadan ollessa toinen ja Gibernaun kolmas.


title: Repsol Honda

text: Crivillé, Okada ja Gibernau jatkoivat tallissa myös kaudelle 2000, kaikilla pyöränä NSR500. Repsol Honda -tallille kausi 2000 oli kuitenkin vaikea. Crivillé metsästi kauden aikana vain yhden osakilpailuvoiton ja oli mm-pisteissä lopulta yhdeksäs, Okadan sijoituksen ollessa yhdestoista ja Gibernaun viidestoista.


title: Repsol Honda

text: Kaudeksi 2001 Crivillé sai tallitoverikseen japanilaisen Tohru Ukawan. Parannusta kauteen 2000 ei kuitenkaan paljon tapahtunut. Crivillé ajoi palkintokorokkeelle vain kahdesti ja oli loppupisteissä kahdeksas. Ukawan sijoitus oli lopulta kymmenes ja hän onnistui pääsemään palkintokorokkeelle vain kerran. Mestaruuteen ajoi italialainen Valentino Rossi.


title: Repsol Honda

text: Kaudeksi 2002, jolloin mm-sarja muuttui MotoGP-luokaksi, Valentino Rossi liittyi talliin Ukawan tallitoveriksi. Samalla kalusto vaihtui uudet MotoGP-säännöt täyttäväksi kun 500-kuutioinen NSR500 vaihtui 990-kuutioiseksi RC211V:ksi. Rossi ja Ukawa olivat ainoat kuljettajat, jotka saivat käyttöönsä uuden pyörän heti kauden alusta asti. Kauden loppupuolella uusi RC211V annettiin myös Alex Barrosin ja Daijiro Katon käytettäväksi. Valentino Rossi dominoi kautta ja varmisti mestaruuden kun kaudesta oli ajamatta vielä neljä osakilpailua. Rossi ajoi kauden aikana voittoon yksitoista kertaa. Ukawa ajoi voittoon kerran ja palkintokorokkeelle kahdeksan kertaa ja oli mm-loppupisteissä kolmas.


title: Repsol Honda

text: Vuoden 2002 Amerikan AMA Superbike -mestari Nicky Hayden liittyi talliin Rossin tallikaveriksi vuodelle 2003. Rossin dominointi jatkui. Hän otti kauden aikana yhdeksän osakilpailuvoittoa ja ajoi palkintokorokkeelle kauden jokaisessa kilpailussa. Rossi kruunattiin maailmanmestariksi kolmannen kerran peräkkäin kun kautta oli jäljellä vielä kaksi osakilpailua. Hayden onnistui ajamaan palkintokorokkeelle kahdesti ja oli loppupisteissä viides.


title: Repsol Honda

text: Valentino Rossin siirryttyä Yamahalle, kilpailuveteraani, brasilialainen Alex Barros siirtyi talliin Haydenin tallikaveriksi kaudelle 2004. Barros oli kauden päätteeksi sijalla neljä ja Hayden sijalla viisi. Molemmat kuljettajat onnistuivat ajamaan kauden aikana palkintokorokkeelle, mutta kumpikaan ei onnistunut ottamaan osakilpailuvoittoa.


title: Repsol Honda

text: Italian Max Biaggi korvasi Alex Barrosin Haydenin tallikaverina vuodeksi 2005. Hayden otti uransa ensimmäisen MotoGP-luokan osakilpailuvoiton kotikilpailussaan Laguna Secan radalla. Hän oli loppupisteissä kolmas. Biaggin sijoitus loppupisteissä oli viides, neljällä palkintokoroke sijalla.


title: Repsol Honda

text: Kaudella 2006 Nicky Haydenin tallikaveriksi astui 250 kuutioisten maailmanmestari, espanjalainen Dani Pedrosa. Hayden johti mestaruussarjaa suurimman osan kaudesta ja oli ajamassa turvallisesti mestaruuteen, kunnes kauden toiseksi viimeisessä osakilpailussa Portugalin Estorilissä Pedrosa menetti pyöränsä hallinnan yrittäessään ohittaa tallikaveriaan. Pedrosan ajovirheen seurauksena molemmat Repsol Honda kuljettajat keskeyttivät Portugalin GP:n ja Valentino Rossi siirtyi mm-sarjan johtoon ennen kauden viimeistä osakilpailua. Kauden päätöskilpailussa Espanjan Valenciassa Rossi kuitenkin kaatui kilpailun kierroksella viisi yrittäessään parannella sijoitustaan huonon lähdön jälkeen. Hayden ajoi varmistellen kilpailussa kolmanneksi ja kruunattiin maailmanmestariksi. Hän ajoi kaudella voittoon kahdesti ja palkintokorokkeelle yhteensä kahdeksan kertaa. Pedrosan sijoitus oli viides, kahdella voitolla ja viidellä muulla palkintokorokesijalla.


title: Repsol Honda

text: Hayden ja Pedrosa jatkoivat tallissa vuonna 2007, jolloin tallin käytössä oli - sääntömuutosten myötä - 800 kuutioinen Honda RC212V. Uusi pyörä ei kuitenkaan ollut alkukaudesta kilpailukykyinen ja HRC myönsikin aliarvioineensa uusien 800 kuutioisten pyörien suorituskyvyn. Kauden edetessä pyörään tehtiin parannuksia ja lopulta Pedrosa onnistui ajamaan kahteen osakilpailuvoittoon ja oli mm-loppupisteissä toinen. Haydenin saldoksi jäi vain palkintokorokesijoituksia ja hän oli kauden päätteeksi sijalla kahdeksan.


title: Repsol Honda

text: Kauden 2008 kuljettajakaksikkona jatkoi Pedrosa ja Hayden, Mike Leitnerin toimiessa Pedrosan ja Pete Benson Haydenin päämekaanikkona. Tallipäällikkönä toimi Kazuhiko Yamano. Pedrosa keräsi kauden aikana 249 mm-pistettä, mikä oikeutti loppupisteissä kolmanteen sijaan, Haydenin ollessa kuudes 155 pisteellä.


title: Repsol Honda

text: Kaudeksi 2009 Nicky Haydenin siirtyessä tallista pois Pedrosan tallikaveriksi tuli italialainen Andrea Dovizioso. Pedrosa sijoittui sarjassa kolmanneksi ja Dovizioso kuudenneksi. Sama kaksikko jatkoi kaudelle 2010, jolloin Pedrosa sijoittui MotoGP:ssä toiseksi ja Dovizioso viidenneksi.


title: Repsol Honda

text: Kaudelle 2011 Repsol Honda palkkasi kolmannenkin kuljettajan. Pedrosan ja Dovizioson lisäksi tallissa ajoi Casey Stoner. Stoner voitti mestaruuden, Dovizioso sijoittui kolmanneksi ja loukkaantumisten takia kolme kilpailua väliin jättänyt Pedrosa oli neljäs.


title: Yleisurheilun sisäratojen Euroopan-mestaruuskilpailut 1983

text: Yleisurheilun sisäratojen Euroopan-mestaruuskilpailut järjestettiin vuonna 1983 Budapestissa, Unkarissa. Kisojen ajankohta oli 5.–6. maaliskuuta.


title: Kazanin kaanikunta

text: Kazanin kaanikunta ( ja ) oli vuosina 1438–1552 toiminut tataarien feodaalinen valtio, joka sijaitsi entisen Volgan Bulgarian alueella eli nykyisen Tatarstanin, Marimaan, Tšuvassian ja Mordvan alueilla sekä osittain Udmurtian ja Baškortostanin alueilla. Kaaninkunnan pääkaupunki oli Volga- ja Kazanka-jokien yhtymäkohdassa sijaitseva Kazan..


title: Kazanin kaanikunta

text: Kaanikunnan alue muodostui Bolğarin, Cükätäwin, Kazanin ja Qaşanin valtakuntien maista, joissa asuivat muslimibolgaarit, sekä muista maista, jotka alun perin kuuluivat Volgan Bulgariaan. Kaanikunnan pääjokia ja -väyliä olivat Volga-, Kama- ja Vjatka-joet.


title: Kazanin kaanikunta

text: Suurin väestöryhmä olivat Kazanin tataarit. Kaaninkuntalaiset eivät kuitenkaan pitäneet itseään välttämättä tataareina, vaan muslimeina tai kazanilaisina. Islam oli valtionuskonto.


title: Kazanin kaanikunta

text: Kazanin kaanikunta oli yksi kahdeksasta kaaninkunnasta, jotka muodostuivat Kultaisen Ordan hajaannuttua 1400-luvun loppulla. Se oli Krimin, Astrahanin ja Sibirin ohella yksi sotilaallisesti ja hallinnollisesti voimakkaista kaanikunnista.


title: Kazanin kaanikunta

text: Tsaari Iivana Julman hallitsema Moskovan Venäjä valtasi pääkaupunki Kazanin piirityksen jälkeen lokakuussa 1552. Samalla Venäjä valtasi kaanikunnan kokonaan ja liitti sen osaksi alueitaan.


title: Smalahove

text: Smalahove () on norjalainen perinneruoka, joka on peräisin Vestlandet'sta. Se valmistetaan lampaan päästä.


title: Smalahove

text: Smalahove on joulunodotusruokaa. Perinteisesti ensimmäinen smalahove-ruokailu vuodessa oli marraskuussa ja viimeinen smalahove-ateria syötiin viimeisenä adventtina ennen joulua. Kyseistä pyhäpäivää kutsuttiin lempinimellä likasunnuntai ().


title: Smalahove

text:
Kaupasta saa hankituksi sekä nyljettyä että nylkemätöntä lampaanpäätä. Aloittelijat tyytyvät nyljettyyn, kun taas kokeneemmat voivat suosia nylkemätöntä raaka-ainetta. Tyypillinen annos per ruokailija on puolikas päätä. Ruokalajia valmistetaan eri tavoin ja erilaisilla lisukkeilla. Yhden pään valmistamiseen käytetään kuusi litraa vettä, puolitoista kiloa suolaa ja 175 grammaa sokeria. Peruna ja lanttu sopivat lisukkeiksi.
Pää puhdistetaan karvoista ja ihosta, halkaistaan kahtia ja liotetaan vedessä yön yli. Sen jälkeen sitä liotetaan suolaliuoksessa kolme vuorokautta. Sitten pää savustetaan ja kuivataan tilassa, jossa on hyvä ilmanvaihto. Päästä voi keittää keittoa ja tarjota smalahove keittämisessä syntyneen lihaliemen, perunoiden, lantun ja ohuen "flatbrød"-leivän kera. Liha on valmista, kun se irtoaa leukaluusta, mikä tapahtuu yleensä noin 2,5 tunnin keittämisen jälkeen.


title: Smalahove

text: Smalahove voidaan vaihtoehtoisesti keittää vedessä tai höyryttää ritilällä tai tikun päässä. Perinteisesti sitä keitettiin tai höyrytettiin 4-5 tuntia, mutta nykyisin katsotaan jo 2,5 tunnin antavan hyvän tuloksen.


title: Smalahove

text: Kun ruoka on valmista, voivat ruokailijat alkaa irrottaa lihaa päästä. Se kääritään ohueen vaaleaan leipään, joka kastetaan ensin liemessä. Olut ja akvaviitti ovat yleisiä ruokajuomia.


title: Smalahove

text: Yleisimmin ruokalaji tarjoillaan keitettyjen perunoiden, keittovaiheessa syntyvän lihaliemen ja lanttusoseen kanssa. Se voidaan tarjoilla myös vihreiden herneiden ja pekonin kera.


title: Smalahove

text: Syöminen aloitetaan korvasta, koska siinä on paljon rasvaa ja se kannattaa syödä lämpimimpänä. Sama koskee silmän nauttimista. Kallon leikkaaminen aloitetaan sen etuosasta, josta leikataan taaksepäin hampaiden välistä, jolloin leuka halkeaa ja silmä on helppo saada ulos. Silmä leikataan huolellisesti irti ja siitä raaputetaan varsinainen silmämuna irti. Jäljelle jäänyttä silmälihasta pidetään koko lampaan parhaana osana, kunhan se syödään lämpimänä. Silmä voidaan myös kastaa akvaviittiin, jossa sitä pidetään muutamia sekunteja, jonka jälkeen koko lasin sisältö kumotaan yhdellä ryypyllä. Kieli on myös monien herkkua. Lopuksi syödään jäljellä oleva liha kallosta kohti etuosaa, kunnes leuan ympärillä oleva liha, jossa on vähiten rasvaa, jää viimeiseksi.


title: Valentin Kiparsky

text: Valentin Julius Aleksandr Kiparsky (, 4. heinäkuuta 1904 Pietari – 18. toukokuuta 1983 Helsinki) oli kansainvälisesti merkittävä suomenvenäläinen kielitieteilijä ja aikansa johtavia slaavilaisten kielten tutkijoita, joka toimi professorina muun muassa Helsingissä ja Länsi-Berliinissä.


title: Valentin Kiparsky

text: Venäläis-saksalaiseen aatelisperheeseen Pietarissa 1904 syntynyt Kiparsky jäi Venäjän lokakuun vallankumouksen jälkeen Suomeen, suvun maatilalle Perkjärvelle Karjalan kannakselle. Jo tuolloin hän osasi saksaa (äidin äidinkieli), venäjää (toinen kotikieli), ranskaa (kotiopetusta viisivuotiaasta), latinaa ja kreikkaa. Ylioppilastutkintoa varten hän opetteli nopeasti myös suomea ja ruotsia. Kaiken kaikkiaan Kiparsky osasi lopulta aktiivisesti neljäätoista kieltä ja passiivisesti vielä useampia. Merkittävimmät tutkimuksensa hän julkaisi ajan tavan mukaan saksaksi, joitakin on käännetty muun muassa englanniksi.


title: Valentin Kiparsky

text: Opiskellessaan Helsingin yliopistossa Kiparsky perehtyi laajasti kielitieteeseen. Hän opiskeli ensin germaanisia ja romaanisia kieliä, mutta päätyi lopulta slavistiksi muun muassa vetovoimaisen professori Jooseppi Julius Mikkolan ansiosta. Kiparskyn kandidaatintutkinnon (1929) pääaine oli vielä germanistiikka, muina aineina olivat slaavilainen filologia, sanskrit ja latina. Tämän jälkeen Kiparsky teki kaksi opintomatkaa Tšekkoslovakiaan, missä hän laati merkittävän artikkelin tšekin kielen 1800-luvun alun neologismeista ja tutustui tuolloin uuteen tutkimussuuntaan, ns. Prahan koulukunnan kehittämään fonologiaan.


title: Valentin Kiparsky

text: Kiparsky aloitti varsinaisen tutkijanuransa lainasanojen tutkimuksella. Vuonna 1934 ilmestynyt saksankielinen väitöskirja oli yleisesitys kanta- ja yhteisslaavin germaanilainoista, josta tuli pitkäksi aikaa aiheen arvovaltainen perusteos. Tämän jälkeen Kiparsky teki apurahan turvin kolmivuotisen opinto- ja tutkimusmatkan Latviaan ja muihin Baltian maihin. Hän oppi latviaa ja viroa sekä perehtyi balttilaisten kielten ja Baltian maiden historiaan. Matkan tuloksena syntyi kaksi laajaa tutkimusta: muinaisten kuurien alkuperää pohtiva teos sekä teos baltiansaksan – saksan murteen, jota vielä tuolloin puhui Baltian maissa noin satatuhatta ihmistä, mutta joka hävisi toisen maailmansodan jälkeen – lainasanoista, joiden selvittely ei olisi ollut mahdollista ilman perusteellista slaavilaisten, balttilaisten ja itämerensuomalaisten kielten tuntemusta.


title: Valentin Kiparsky

text: Suomeen palannut Kiparsky nimitettiin 1938 Helsingin yliopiston slaavilais-balttilaisen kielentutkimuksen dosentiksi. Toisen maailmansodan jälkeen hänestä tuli uudelleen perustetun Venäjän kielen ja kirjallisuuden professuurin hoitaja 1946 ja seuraavana vuonna sen haltija. 1952–1955 hän toimi vierailevana professorina Isossa-Britanniassa (Birmingham) ja Yhdysvalloissa (Indiana). Vuonna 1958 hänestä tuli Länsi-Berliinin Freie Universitätin slaavilaisen filologian vakituinen professori. Kiparsky palasi Suomeen 1963 saatuaan slaavilaisen filologian professuurin ja jäi tästä virasta eläkkeelle 1974.


title: Valentin Kiparsky

text: Kiparsky oli paitsi kansainvälisesti arvostettu, myös hyvin tuottelias tutkija. Hän julkaisi yksitoista monografiaa ja kaikkiaan tieteellisiä julkaisuja kertyi yli 400. Hänelle myönnetyistä tunnustuksista mainittakoon akateemikon arvonimi (1976) sekä Poznańin ja Tukholman yliopistojen kunniatohtorin arvo.


title: Valentin Kiparsky

text: Valentin Kiparskyn ja hänen toisen vaimonsa Dagmarin (o.s. Jaatinen) yhdysvaltalaistunut poika Paul Kiparsky (s. 28. tammikuuta 1941 Helsinki) opiskeli MIT:issä ja on Stanfordin yliopiston kielitieteen professori. Hän on merkittävällä urallaan tutkinut monien muiden ilmiöiden ohella myös suomen kieleen liittyviä kysymyksiä.


title: Valentin Kiparsky

text: Valentin Kiparsky tutki muun muassa eri aikojen venäläisen kaunokirjallisuuden antamaa kuvaa suomalaisista, skandinaaveista, englantilaisista, amerikkalaisista ja italialaisista. Hän julkaisi muitakin kirjallisuushistoriallisia kirjoituksia, muun muassa suppean yleisesityksen neuvostokirjallisuudesta.


title: Valentin Kiparsky

text: Kielitieteessäkin venäjästä tuli yhä keskeisempi aihe Kiparskyn tutkimustyössä. Hän kirjoitti paljon venäjän ja muiden slaavikielten äänne-, muoto- ja sanahistoriasta. Lukemattomien näitä kysymyksiä käsittelevien artikkelien lisäksi hän laati kaksi laajaa synteettistä työtä (saksaksi): teoksen venäjän kirjakielen sanapainosta ja siinä tapahtuneista painotustyyppien muutoksista sekä kolmiosaisen, perusteellisen venäjän historiallisen kieliopin (äänneoppi, muoto-oppi, sanaston kehitys). Kiparsky muun muassa osoitti muinaisvenäjän äänteistössä vielä ensimmäisen vuosituhannen lopulla jaa. vallinneen kantaslaaville luonteenomaisen vokaalien kestokorrelaation (fonologinen lyhyys–pituus-vaihtelu) tutkimalla itämerensuomalaisten ja balttilaisten kielten venäläisiä lainasanoja. Etymologia kiinnosti muutenkin Kiparskya ja hän keräsi paljon materiaalia muun muassa venäläisistä sukunimistä, mutta ei juurikaan ehtinyt työstää tätä aineistoa tutkimuksellisesti.


title: Italian jalkapalloliitto

text: Italian jalkapalloliitto (ital. "Federazione Italiana Giuoco Calcio, FIGC") on Italian jalkapallon kattojärjestö.


title: Italian jalkapalloliitto

text: Liitto on perustettu vuonna 1898. Se on sekä Fifan että Uefan perustajajäsen. Liiton päämaja sijaitsee Roomassa. Sen nykyinen puheenjohtaja on Giancarlo Abete.


title: Italian jalkapalloliitto

text: Liiton alaisuudessa toimivat ammattilaissarjoista vastaavat Lega Calcio ja Lega Pro sekä amatöörisarjat. Se vastaa lisäksi miesten ja naisten sekä nuorten maajoukkueiden toiminnasta.


title: Torsten Voss

text: Torsten Voss (s. 24. maaliskuuta 1963 Güstrow) on entinen itäsaksalainen kymmenottelija ja olympiamitalisti. Yleisurheilu-uransa jälkeen hän kunnostautui myös rattikelkkailijana.


title: Torsten Voss

text: Voss sijoittui vuonna 1981 nuorten EM-kilpailujen kymmenottelussa hopealle. Seuraavana vuonna hän osallistui aikuisten EM-kilpailuihin Ateenassa mutta keskeytti. Helsingin MM-kilpailuissa 1983 hän sijoittui seitsemänneksi. Los Angelesin 1984 olympialaisiin hän ei osallistunut maansa olympiaboikotin vuoksi.


title: Torsten Voss

text: Stuttgartin EM-kilpailuissa 1986 Voss sijoittui neljänneksi. Rooman MM-kilpailuissa 1987 hän teki oman ennätyksensä 8680 pistettä ja voitti kultaa. Osalajeista hän oli paras pituushypyssä, jossa hänen tuloksensa oli 788 cm. Ennätyssarjan muut tulokset olivat: 10,69 s 100 metrin juoksussa, 14,89 m kuulantyönnössä, 210 cm korkeushypyssä, 47,96 s 400 metrin juoksussa, 14,13 s 110 metrin aitajuoksussa, 43,96 m kiekonheitossa, 510 cm seiväshypyssä (vain ottelun keskeyttänyt Tim Bright hyppäsi korkeammalta), 58,02 m keihäänheitossa sekä 4.25,93 1 500 metrin juoksussa. Soulin 1988 olympialaisissa Voss keräsi 8399 pistettä ja saavutti hopeaa maanmiehelleen Christian Schenkille 89 pistettä hävinneenä.


title: Torsten Voss

text: Voss siirtyi 1990-luvulla rattikelkkailun pariin ja pääsi Saksan maajoukkueeseen. Hän saavutti nelimiehiskelkkailun MM-pronssia vuosina 1995 ja 1996 sekä MM-hopeaa vuonna 1997. Naganon 1998 talviolympialaisissa hän sijoittui neljän miehen kelkkailussa kahdeksanneksi.


title: Olga Bryzgina

text: Olga Bryzgina (o.s. Vladikina, s. 30. kesäkuuta 1963 Krasnokamsk, Permin alue) on neuvostoliittolainen pikajuoksija ja olympiavoittaja. Hänen päämatkansa oli 400 metrin juoksu.


title: Olga Bryzgina

text: Olga Bryzgina, silloiselta nimeltään Vladikina, juoksi 400 metrillä jo vuonna 1984 huippuajan 48,98 s ja paransi seuraavana vuonna Canberran maailmancupissa ennätyksekseen 48,27 s, jolla hän on vielä vuoden 2008 lopussa kaikkien aikojen maailmantilaston neljännellä sijalla. Hän saavutti 400 metrin juoksussa hopeaa Stuttgartin EM-kilpailuissa 1986. Hän osallistui myös 4 × 400 metrin viestijuoksuun, jossa Neuvostoliiton joukkue hylättiin. Vuoden 1986 loppupuolella hän avioitui pikajuoksija Viktor Bryzginin kanssa.


title: Olga Bryzgina

text: Rooman MM-kilpailuissa 1987 Olga Bryzgina voitti kultaa 400 metrillä ja hopeaa viestissä. Soulin 1988 olympialaisissa hän voitti kultaa 400 metrillä ajalla 48,65 s ja viestissä maailmanennätysajalla 3.15,18. Tokion MM-kilpailuissa 1991 hän voitti kultaa viestissä mutta jäi henkilökohtaisella matkalla neljänneksi. Barcelonan 1992 olympialaisissa hän saavutti vielä hopeaa 400 metrillä ajalla 49,05 s ja kultaa 4 × 400 metrillä ajalla 3.20,20.


title: Dikson

text: Dikson voi viitata seuraaviin:


title: Dikson (taajama)

text: Dikson () on kaupunkityyppinen taajama ja satama Karanmeren rannalla Pohjois-Siperiassa, Jenisein estuaarin edustalla, Krasnojarskin aluepiirissä. Taajama sijaitsee osittain noin 25 km suuruisella, noin 50 metrin korkeuteen kohoavalla Diksoninsaarella ja osittain mantereella Taimyrin niemimaan länsireunalla, noin 1,5 kilometrin levyisen salmen itäpuolella.


title: Dikson (taajama)

text: Paikkakunnan väkiluku on viime vuosikymmeninä vähentynyt, vuonna 1989 asukkaita oli 4 449. Vuoden 2010 väestönlaskennassa asukasluku oli enää 676.


title: Dikson (taajama)

text: Dikson on Venäjän pohjoisin satama ja yksi maailman pohjoisimmista asutuista paikoista. Diksoninsaarella sijaitsee Diksonin lentokenttä. Se on noin 5 km mantereella sijaitsevan taajamanosan länsipuolella ja noin kilometri saaren asututuksesta pohjoiseen. Diksonissa on myös kotiseutumuseo, kalanjalostamo ja muistomerkit napaseudun tutkija Nikifor Begitševille (Никифор А. Бегичев) sekä venäläisille merimiehille, jotka menehtyivät vuonna 1942 venäläisen jäänmurtajan taistelussa saksalaisristeilijä Admiral Scheeriä vastaan. Saksalaisristeilijä vaurioitti satamaa ja siellä olleita aluksia. Keskiyön aurinko (arktinen päivä) kestää täällä kolme kuukautta, talvella hämärätön yö noin kuukauden.


title: Dikson (taajama)

text: Venäläislähteiden mukaan pomoreita saapui seudulle ilmeisesti 1600-luvun alkupuolella. 1700-luvulla paikkakunnalle annettiin oma nimi. Vuonna 1875 Adolf Erik Nordenskiöld purjehti Diksoniin ensi kerran ja vuonna 1878 hän nimesi saaren uudelleen Koillisväylän purjehduksellaan retkikuntiensa rahoittajan, ruotsalaisen suurliikemiehen Oskar Dicksonin (1823-1897) mukaan.


title: Dikson (taajama)

text: Dikson syntyi 1915 saarelle perustetun arktisen radiolähetinaseman ympärille. Vuodesta 1916 siellä on sijainnut radioteitse havaintonsa välittänyt hydrometeorologinen asema, joka laajeni 1930-luvulla radioluotausasemaksi ja geofysikaaliseksi observatorioksi. Myös sataman rakennustyöt ajoittuivat 1930-luvulle. Vuonna 1935 mantereen puolelle rakennettiin Diksonin satama osana Pohjoisen meritien eli Koillisväylän hyödyntämiseen tähdännyttä hanketta ("Glavsewmorput"). Diksonin satama toimii nykyäänkin eräänä huoltoreittinä seudulle ja sitä pidetään yllä eräänä Koillisväylän satamista.


title: Dikson (taajama)

text: Vuonna 1956 Dikson sai kaupunkityyppisen taajaman aseman.


title: Keskitetty hätäapurahasto

text: Yhdistyneiden kansakuntien keskitetty hätäapurahasto (CERF; ) on yksi YK:n kehittämistä katastrofiavun rahoitusjärjestelmistä. YK:n yleiskokous hyväksyi keskitetyn hätäapurahaston perustamisen 15. joulukuuta 2005. Hätäapurahaston toimintaa koordinoi (UN OCHA)


title: Juan Camilo Mouriño

text: Juan Camilo Mouriño Terrazo (1. elokuuta 1971 Madrid, Espanja – 4. marraskuuta 2008 México, Meksiko) oli meksikolainen poliitikko ja Meksikon sisäministeri Felipe Calderónin hallituksessa.


title: Juan Camilo Mouriño

text: Mouriño oli Espanjasta saapunut maahanmuuttaja. Hänen isänsä Carlos Mouriño toimii espanjalaisen jalkapalloseuran Real Club Celta de Vigon puheenjohtajana. Hän opiskeli Tampan sekä Campechen yliopistoissa. Meksikossa Mouriño kuului kristillisdemokraattiseen Partido Acción Nacional (PAN) -puolueeseen. Meksikon sisäministerinä hän toimi tammikuusta 2008 lähtien.


title: Juan Camilo Mouriño

text: Juan Camilo Mouriño menehtyi lento-onnettomuudessa, jossa kuoli kahdeksan henkeä ja loukkaantui 40.


title: Viktor Tsybulenko

text: Viktor Tsybulenko ( kyrill. Віктор Цибуленко, 13. heinäkuuta 1930 Veprik – 19. lokakuuta 2013 Kiova), oli ukrainalainen keihäänheittäjä edustaen Neuvostoliittoa, olympiavoittaja Roomassa 1960.


title: Viktor Tsybulenko

text: Tsybulenkon ura huipulla oli pitkä. 188-senttinen ja 101-kiloinen Tsybulenko oli maailmantilaston kakkonen jo vuonna 1950 tuloksella 73,37. Helsingin olympialaisissa Tsybulenko jäi neljänneksi tuloksella 71,72 häviten pronssimitalin Toivo Hyytiäiselle vain 17 sentillä. EM-Bernissä Tsybulenko oli niin ikään neljäs, häviten pronssimitalin jälleen suomalaiselle, tällä kertaa Soini Nikkiselle.


title: Viktor Tsybulenko

text: Ensimmäisen arvokisamitalin Tsybulenko sai Melbournen olympialaisissa, joissa hän sai pronssia tuloksella 79,50 maailmanennätyksen tehneen Egil Danielsenin voittaessa. Tukholman EM-kisoissa 1958 Tsybulenko ei ollut mukana.


title: Viktor Tsybulenko

text: Rooman olympialaisissa Tsybulenko kiskaisi ensimmäisellä heitollaan uransa kaikkien aikojen parhaan 84,64. Sen jälkeen sääolosuhteet muuttuivat hankaliksi eivätkä parhaat tulokset enää muuttuneet; kilpailun neljä parasta heittivät lopullisen tuloksensa avauskierroksella. Kultaheitto ei ollut olympialaisten pisin keihäskaari, sillä kahdeksanneksi jäänyt Janusz Sidło oli heittänyt karsinnassa 85,14.


title: Viktor Tsybulenko

text: Tsybulenko oli mukana vielä Belgradin EM-kisoissa 1962 ja sai hopeaa Jānis Lūsisin aloittaessa neljän peräkkäisen voittonsa putken.


title: Al Franken

text: Alan Stuart "Al" Franken (s. 21. toukokuuta 1951 Manhattan, New York) on yhdysvaltalainen koomikko, kirjailija ja poliitikko. Hän toimi Minnesotan osavaltion nuorempana senaattorina vuodesta 2009 vuoteen 2018.


title: Al Franken

text: Franken syntyi New Yorkissa, ja perhe muutti Minnesotaan hänen ollessaan neljävuotias. Perhe oli reformijuutalainen. Franken opiskeli Harvardin yliopistossa valtiotieteitä.


title: Al Franken

text: Franken tuli tunnetuksi televisio-ohjelmasta "Saturday Night Live", jossa hän toimi näyttelijänä ja käsikirjoittajana. Hänen tunnetuin roolihahmonsa oli Stuart Smalley, joka jakoi ohjelmassa ohjeita itsetunnon kohottamiseksi päätyen aina pitämään itselleen terapiaistuntoa liittyen moninaisiin omiin henkisiin kriiseihinsä. Myöhemmin Franken profiloitui liberaalina poliittisena kommentaattorina ja kirjailijana.


title: Al Franken

text: Franken oli ehdolla Yhdysvaltain vuoden 2008 vaaleissa Minnesotan senaattoriksi demokraattisen puolueen ehdokkaana. Vaali oli äärimmäisen tasaväkinen ja Minnesotan korkein oikeus julisti Frankenin vaalin voittajaksi vasta puoli vuotta myöhemmin, 30. kesäkuuta 2009. Seuraavissa vaaleissa vuonna 2014 Franken valittiin uudelleen senaattiin yli kymmenen prosenttiyksikön äänten enemmistöllä republikaaniseen haastajaan Mike McFaddeniin.


title: Al Franken

text: Joulukuussa 2017 uutisoitiin, että Franken jättää virkansa, koska häntä syytetään seksuaalisesta ahdistelusta. Hän on korkea-arvoisin yhdysvaltalaispoliitikko, joka on ilmoittanut eroavansa ahdistelusyytösten takia. Hän jätti virkansa 2. tammikuuta 2018.


title: Westfaleninterrieri

text: Westfaleninterrieri on saksalainen koirarotu.


title: Westfaleninterrieri

text: Koiran säkäkorkeus on 40 cm ja se painaa 8 kg. Väriltään se on punertava tummilla kasvoilla. Karvamuunnoksia on kaksi, karkea- ja sileäkarvainen.


title: Westfaleninterrieri

text: Westfalenterrieri polveutuu saksanmetsästysterrierin, lakelandinterrierin ja kettuterrierin välisistä risteytyksistä. Ensimmäinen tapahtui vuonna 1970 Dorstenissa Westfalenissa, mistä kasvattaminen sai alkunsa. Rodun kehittäjänä pidetään paikallista Manfred Rüteria. Tämä alun perin nimellä "länsisaksanmetsästysterrieri" tunnettu koira ei ole kansainvälisen kennelliiton hyväksymä rotu, mutta kotimaassaan sille on peräti kolme eri rotujärjestöä.


title: Westfaleninterrieri

text: Westfaleninterrieri on hyvin älykäs käyttökoira. Sen avulla metsästetään kettuja ja mäyriä sekä etsitään haavoittuneita villieläimiä. Perhekoirana sille on tarjottava paljon puuhaa esimerkiksi agilityn muodossa.


title: Trietyyliamiini

text: Trietyyliamiini (CHN) on tertiäärinen amiini. Aine on huoneenlämmössä veteen liukeneva neste, jolla on ammoniakkia muistuttava haju. Kuten useat muutkin amiinit myös trietyyliamiini on emäs ja kykenee syövyttämään jopa kuparia .


title: Trietyyliamiini

text: Trietyyliamiinia voidaan valmistaa halogenoidiusta alkaaneista kuten bromietaanista korvautumisreaktiolla ammoniakilla. Prosessin ensimmäisessä vaiheessa muodostuu etyyliamiinia ja vetybromidia. Etyyliamiini reagoi bromietaanin kanssa, jolloin muodostuu dietyyliamiinia, joka reagoi edelleen bromietaanin kanssa muodostaen trietyyliamiinia.


title: Trietyyliamiini

text: Muita tapoja valmistaa trietyyliamiinia ovat ammoniakin ja alkoholin reaktio koboltti- tai nikkelikatalyytin avulla sekä dietyyliamiinin ja dimetyyliamiinin seoksen reaktio eteenin kanssa .


title: Trietyyliamiini

text: Trietyyliamiinia käytetään orgaanisessa synteesissä muun muassa lääkkeiden ja torjunta-aineiden valmistuksessa sekä muovien valmistamisessa reaktion kiihdyttimenä sekä myös valimoissa.


title: Trietyyliamiini

text: Hengitettynä aine aiheuttaa hengitysvaikeuksia sekä huononolon tunnetta. Pitempiaikainen altistus voi aiheuttaa keuhkoödeeman ja mahdollisesti myös astman. Silmiin juotuessaan trietyyliamiini aiheuttaa hetkellisesti näkökyvyn huonontumista.


title: Enkhbatyn Badar-Uugan

text: Enkhbatyn Badar-Uugan (, s. 3. heinäkuuta 1985) on mongolialainen amatöörinyrkkeilijä. Badar-Uugan voitti hopeaa 54-kiloisten sarjassa amatöörien MM-kisoissa 2007. Vuonna 2008 Badar-Uugan voitti kultaa Pekingin olympialaisissa. Loppuottelussa kukistui kuubalainen Yankiel León.


title: Louie Louie

text: Louie Louie on Richard Berryn rockkappale vuodelta 1955. Sitä ovat versioineet sadat pop- ja rockartistit. Laulu on kirjoitettu jamaikalaisen balladin tyyliin, ja se kertoo jamaikalaisesta merimiehestä, joka palaa kotisaarelleen tapaamaan rakastettuaan.


title: Louie Louie

text: Tunnetuimman version kappaleesta on levyttänyt The Kingsmen vuonna 1963. Single nousi parhaimmillaan Billboardin Hot 100 -listalla sijalle kaksi. The Kingsmenin versio on "Rolling Stone" -lehden vuoden 2004 500 Greatest Songs of All Time -listalla sijalla 55. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa ”Louie Louien” yhdenneksitoista.


title: Louie Louie

text: Muita ”Louie Louien” levyttäneitä artisteja ja yhtyeitä ovat muun muassa The Beach Boys (1963), Toots and the Maytals (1973), Motörhead (1978), The Fat Boys (1988) ja Robert Plant (Wayne’s World 2:n soundtrackillä 1993).


title: Louie Louie

text: Louie Louie on brittiläisen heavy metal -yhtyeen Motörheadin kolmas single. Kappaletta ei ole alun perin julkaistu millään yhtyeen studioalbumilla.


title: Louie Louie

text: Singlen B-puolena oli kappale ”Tear Ya Down”. Singlen takaosassa lukee kyökkilatinan termi ”NIL ILLEGITIMUM CARBORUNDUM”, joka on tarkoitettu tässä yhteydessä tarkoittamaan humoristisesti ”älä anna paskiaisten repiä sinua maahan”.


title: Zorigtbaataryn Enkhzorig

text: Zorigtbaataryn Enkhzorig (mongoliaksi Зоригтбаатарын Энхзориг s. 2. helmikuuta 1987) on mongolialainen amatöörinyrkkeilijä. Vuonna 2006 hän hävisi Aasian nyrkkeilymestaruuden loppuottelussa uzbekistanilaiselle Bahodirjon Sultonoville pistein 15-37. Vuoden 2008 Pekingin olympialaisissa hän putosi toisella kierroksella pois häviten kuubalaiselle Idel Torrientelle pistein 10-9.


title: Domenico Di Carlo

text: Domenico Di Carlo (s. 23. maaliskuuta 1964) on italialainen jalkapallovalmentaja ja entinen keskikenttäpelaaja. Marraskuusta 2018 lähtien hän on toiminut AC ChievoVeronan päävalmentajana.


title: Domenico Di Carlo

text: Di Carlon pelaajaura alkoi 1970-luvun lopulla Serie C2:ssa pelanneessa Real Cassinossa. 1981 Di Carlo siirtyi Trevisoon jatkaen uraansa alemmilla sarjatasoilla läpi 1980-luvun. 1990 Di Carlo siirtyi US Città di Palermosta Vicenza Calcioon, jota edusti sittemmin yhdeksän kauden ajan nousten seuran kanssa Serie C1:stä aina Serie A:han saakka. Kaudella 1996/97 Di Carlo juhli Vicenzassa sensaatiomaista Coppa Italian voittoa SSC Napolista ja seuraavalla kaudella Vicenza eteni Cup-voittajien Cupissa aina välieriin saakka.


title: Domenico Di Carlo

text: 1999 Di Carlo jätti Vicenzan pelattuaan seurassa 266 sarjaottelua ja siirtyi US Lecceen. Peliaikaa seurassa ei juurikaan tullut ja yhden kauden jälkeen hän suuntasi AS Livorno Calcioon, joka pelasi Serie C1:ssä. Di Carlo lopetti uransa syystalvella 2001 FC Südtirol-Alto Adigessa, jossa ei pelannut yhtään ottelua.Peliuransa lopettamisen jälkeen Di Carlo siirtyi valmentajaksi. 2001 hän aloitti Vicenza Calcion nuorisojoukkueen peräsimessä. Kolmen Vicenza Primavera -vuoden jälkeen hän allekirjoitti sopimuksen Serie C1:ssä pelanneen AC Mantovan kanssa. Debyyttikausi Mantovassa päättyi riemulliseen nousuun Serie B:hen. Kausi toiseksi ylimmällä sarjatasolla oli Di Carlon miehistölle sensaatiomaisen hyvä ja joukkue taisteli nousukarsinnoissa jopa paikasta Serie A:han, mutta lopulta Torino FC oli parempi. Di Carlo jatkoi Mantovan valmentajana vielä kauden 2006/07, joka päättyi Serie B:n kahdeksanteen sijaan.


title: Domenico Di Carlo

text: Kesällä 2007 Di Carlo debytoi valmentajana Serie A:ssa allekirjoitettuaan sopimuksen Parma FC:n kanssa. Menestys Parmassa ei ollut päätä huimaavaa ja seura vajosi putoamiskamppailuun. Maaliskuussa 2008 seurajohto sai tarpeekseen ja UC Sampdorialle kärsityn 1–2 kotitappion jälkeen Di Carlo sai potkut.


title: Domenico Di Carlo

text: Marraskuussa 2008 Di Carlo palasi valmennustehtäviin, kun Serie A:ssa sijalla 18 majaillut nousijajoukkue AC ChievoVerona palkkasi hänet päävalmentajakseen. Debyyttikaudellaan Di Carlo luotsasi Chievon sijalle 16 ja seura turvasi sarjapaikkansa neljän pisteen turvin. Kausi 2009/10 sujui hieman paremmin Chievon sijoituttua neljänneksitoista.


title: Domenico Di Carlo

text: Toukokuussa 2010 Di Carlo allekirjoitti kaksivuotisen sopimuksen Mestarien liigan karsintoihin selviytyneen UC Sampdorian päävalmentajaksi. Di Carlon johdolla Sampdoria ei onnistunut selvittämään tietään Mestarien liigaan, mutta Eurooppa-liigassa joukkue kuitenkin pääsi pelaamaan. Maalinteko-ongelmista kärsinyt seura vajosi kuitenkin heikon talvivireen myötä Serie A:ssa kauas kärjestä ja lopulta Di Carlo sai maaliskuussa 2011 potkut Sampdorian voitettua vain yhden kymmenestä perättäisestä ottelusta.


title: Domenico Di Carlo

text: Kesäkuussa 2011 DiCarlo palasi AC ChievoVeronan päävalmentajaksi. Kausi 2011/12 päättyi ChievoVeronan osalta kohtuullisesti kymmenenteen sijaan. Syksy 2012 alkoi nihkeästi ja lopulta lopulta viisi perättäistä tappiota koituivat Di Carlon kohtaloksi ja hän sai potkut lokakuun alussa.


title: Domenico Di Carlo

text: Tammikuussa 2014 Di Carlosta tuli Serie A:n sijalle 19 juuttuneen AS Livorno Calcion päävalmentaja. Di Carlo sai potkut huhtikuussa 2014, kun Livorno oli edelleen kolme pistettä putoamisviivan alapuolella.


title: Domenico Di Carlo

text: Joulukuussa 2014 Di Carlosta tuli Serie A:ssa putoamista vastaan taistelleen AC Cesenan päävalmentaja. Cesena voitti Di Carlon johdolla vain kolme pelaamastaan 24 ottelusta ja putosi kauden jälkeen Serie B:hen. Di Carlo jätti seuran kauden jälkeen.


title: Domenico Di Carlo

text: Marraskuussa 2015 Di Carlosta tuli Serie B:ssä pelaavan Spezia Calcion uusi päävalmentaja. Hän valmensi joukkuetta kesään 2017 saakka.


title: Domenico Di Carlo

text: Helmikuussa 2018 Di Carlosta tuli Novara Calcion päävalmentaja kesään 2019 ulottuvalla sopimuksella. Di Carlon johdolla Novara putosi sarjasta kauden päätteeksi ja hän jätti tehtävänsä. Marraskuussa 2018 Di Carlo palasi AC ChievoVeronan päävalmentajaksi.


title: Fiivit

text: Fiivit ("Sayornis") on tyrannien heimoon kuuluva lintusuku.


title: Maria Gaetana Agnesi

text: Maria Gaetana Agnesi (16. toukokuuta 1718 Milano – 9. tammikuuta 1799 Milano) oli italialainen kielitieteilijä, matemaatikko ja filosofi. Agnesi kirjoitti ensimmäisen kirjan, jossa käsiteltiin sekä differentiaali- että integraalilaskentaa. Hän oli Bolognan yliopiston opettajakunnan kunniajäsen. Dirk Jan Struikin mukaan Agnesi on "ensimmäinen merkittävä naismatemaatikko Hypatian (400-luku) jälkeen".


title: Maria Gaetana Agnesi

text: Agnesin isä Pietro Agnesi oli varakas liikemies ja halusi nostaa perheensä Milanon ylimystöön. Pietro Agnesin on joskus virheellisesti mainittu olevan matemaatikko.


title: Maria Gaetana Agnesi

text: Mariaa pidettiin jo hyvin varhain ihmelapsena. Hän puhui viisivuotiaana ranskaa ja italiaa. 11-vuotiaana hän osasi kreikkaa, hepreaa, espanjaa, saksaa ja latinaa, ja häntä sanottiin "käveleväksi polyglotiksi". Hän opetti nuorempia veljiään. Yhdeksänvuotiaana hän laati ja esitti tunnin mittaisen puheen latinaksi akateemisessa kokouksessa. Aiheena oli naisen oikeus koulutukseen. Kun Maria oli 15-vuotias, isä kutsui kotiin säännöllisesti Bolognan oppineita miehiä, joille Maria esitteli varsin syvällisiä filosofisia teesejä. Näistä kokouksista on selostuksia Charles de Brossesen teoksessa "Lettres sur l'Italie" sekä teoksessa "Propositiones Philosophicae", jonka Maria Agnesin isä julkaisi 1738. Nämä esitykset Maria halusi lopettaa, ja ne päättyivätkin hänen ollessaan 20-vuotias, koska hän halusi mennä luostariin. Vaikka isä ei suostunut pyyntöön, hän kuitenkin salli tyttärensä elää siitä alkaen lähes luostarimaisissa oloissa, vailla yhteydenpitoa ympäröivään yhteiskuntaan ja omistautuneena täysin matematiikan tutkimuksille. Sinä aikana Maria Agnesi tutki sekä differentiaali- että integraalilaskentaa. Pietro Agnesi avioitui Marian äidin kuoleman jälkeen kaksi kertaa, ja Maria oli näin vanhin 21 lapsesta. Maria Agnesin velvollisuutensa oli oman työnsä ohella opettaa sisaruksiaan, ja siksi hän ei voinut toteuttaa haluaan mennä luostariin.


title: Maria Gaetana Agnesi

text: Hänen työnsä merkittävin tulos oli "Instituzioni analitiche ad uso della gioventu italiana", ansiokas teos, joka ilmestyi Milanossa 1748 ja jota "pidettiin parhaana olemassa olevana johdantona Eulerin teoksiin". . Pariisissa 1775 ranskaksi ilmestyneen toisen osan käänsi P. T. d'Antelmy, ja siihen teki lisäyksiä Charles Bossut (1730–1814). Koko teos ilmestyi englanniksi 1801, ja kääntäjä oli Cambridgen yliopiston professori John Colson (1680–1760). Teoksen "tarkastajana" toimi John Hellins, ja sen julkaisemisen kustansi paroni Maseres.


title: Maria Gaetana Agnesi

text: Madame Agnesi kirjoitti myös kommentaarin "Traite analytique des sections coniques of the marquis de l'Hôpital", jota ei julkaistu, vaikka sen nähneet kiittivät sitä. Hän käsitteli käyrää, joka tunnetaan nimellä "Agnesin noita" eli "versiera", kuten hän sen nimesi 1748. Nimi johtuu italian kielen sanasta, joka tarkoittaa halssia (purjeen kääntävää köyttä) ja jota oli jo ennen häntä käyttänyt Luigi Grandi. Agnesin teoksen englanniksi kääntänyt Colson todennäköisesti sekoitti sanat "la versiera" ja "l'avversiera" ja käänsi sen noidaksi, ja siksi englanninkielisessä ja jostain syystä myös espanjankielisessä maailmassa käyrästä käytetään nimitystä "Witch of Agnesi" ("La Bruja de Agnesi").). Struik mainitsee että:


title: Maria Gaetana Agnesi

text: Agnesin isän sairastui 1750, ja samana vuonna paavi Benedictus XIV nimitti hänet Bolognan yliopiston matematiikan ja luonnonfilosofian oppituolin haltijaksi. Hän oli toinen nainen, joka yliopistossa nimitettiin professoriksi. Isänsä kuoltua 1752 hän toteutti pitkäaikaisen toiveensa ja omistautui teologian tutkimiseen, ja erityisesti hän keskittyi kirkkoisiin. Lisäksi hän työskenteli köyhien, kodittomien ja sairaiden hyväksi. Hän toimi muutamia vuosia sinisten nunnien hospitaalin Trivulzion johtaja ja liittyi sittemmin itsekin sisarkuntaan. Tuon ankaran sisarkunnan keskuudessa hänen elämänsä päättyi, mutta sitä ei tiedetä kuinka hän kuoli. Venuksen kraatteri on nimetty hänen mukaansa.


title: Kaskisten sellutehdas

text: Kaskisten sellutehdas oli Metsäliitto-konserniin kuuluvan Metsä-Botnian sellutehdas Kaskisissa. Tehdas oli yrityksen ensimmäinen, vanhin ja pienin sellutehdas. Sellutehdas aloitti toimintansa vuonna 1977, ja se suljettiin 13. maaliskuuta 2009. Tehtaan koneet purki oululainen Betamet, ja ne toimitettiin Ballapur Industriesille Intiaan. Sama oululaisyhtiö purki myös Kemijärven selluloosatehtaan. Tehdasalueelle jäi toimintaan M-realin BCTMP-massatehdas.


title: Kaskisten sellutehdas

text: Tehtaan tuotantokapasiteetti oli 450 000 tonnia ECF- ja TCF-valkaistua lehtipuu- ja havupuusellua yhdellä linjalla vuodessa. Tehdasta oli uusittu vuosien aikana mittavasti, ja samalla sen tuotantokapasiteettia oli onnistuttu nostamaan alkuperäisestä 250 000 tonnista vuodessa. Tehdas käytti vuodessa puuta noin kaksi miljoonaa kiintokuutiometriä. Sulkemishetkellä tehdas työllisti 205 henkilöä. Tehtaan työntekijät kuuluivat Paperiliiton Kaskisten osastoon. Viimeinen tehtaanjohtaja oli Pertti Hietaniemi.


title: Kaskisten sellutehdas

text: Metsä-Botnia perustettiin vuonna 1973 rakentamaan sellutehdas Kaskisiin. Yhtiön perustajat olivat rahoitusyhtiö Metsäpohjanmaa, Nokia ja G. A. Serlachius Osakeyhtiö. Samalla tehdasalueella toimii edelleen Metsäliitto-konserniin kuuluvan M-realin Kaskisten BCTMP-tehdas, joka käynnistyi vuonna 2005. Metsä-Botnian ensimmäisenä toimitusjohtaja oli Juhani Ahava.


title: Kaskisten sellutehdas

text: Tehdas rakennettiin greenfield-hankkeena koskemattomaan maaperään seudulle, josta puuttui kaikki infrastruktuuri. Tehdas valmistui 1977 vaikeassa markkinatilanteessa.


title: Kaskisten sellutehdas

text: Vuonna 1991 tehtaalla aloitettiin täysin kloorittoman sellun valmistus. Vuonna 2005 muodostettiin tehdasintegraatti M-realin BCTMP-tehtaan käynnistyttyä.


title: Kaskisten sellutehdas

text: 5. marraskuuta 2008 Metsä-Botnia ilmoitti harkitsevansa Kaskisten sellutehtaan tuotannon rajoittamista toistaiseksi tai vaihtoehtoisesti tehtaan pysäyttämistä kokonaan vuoden 2009 aikana. Syyksi tehtaan lopettamiselle on arvioitu vaikeaa tilannetta puunhankinnassa. Tehtaalle oli tuotu Uruguaysta eukalyptusta hakkeena ja pitkänä puuna, mutta kalliiden rahtikustannusten vuoksi se osoittautui kannattamattomaksi.


title: Kaskisten sellutehdas

text: 14. tammikuuta 2009 Metsä-Botnia ilmoitti lopettavansa sellutehtaan toiminnan vuoden 2009 maaliskuun loppuun mennessä. Tehdas tuotti viimeiset sellupaalit perjantaiaamuna 13.3.2009 noin klo 5.30. Sulkemisen merkittävimmät syyt olivat sellun kysynnän väheneminen ja teknisesti elinkaarensa lopussa oleva tuotantolaitos.


title: Kaskisten sellutehdas

text: Tehtaalla käytiin yt-neuvottelut. Kun tehdas lakkautettiin, Kaskisten työttömyysprosentti nousi arvioiden mukaan jopa 25–30:een. Kaupungissa oli tehtaan sulkemishetkellä 740 työikäistä henkilöä, joista 220 sai elantonsa sellutehtaasta.


title: Kaskisten sellutehdas

text: Yhtiö jakoi irtisanomisilmoitukset lakkautusviikon aikana. Tehtaan 205 työntekijästä 56 sai työpaikan Botnian muilta tehtailta tai M-realin Kaskisten BCTMP-tehtaalta. 51 henkilöä jatkoi tehtaalla noin puolen vuoden ajan purku ja jälkihoitotehtävissä. Vuoden 2009 lopulla Metsä-Botnialta jäi ilman työtä noin 150 henkilöä.


title: Kaskisten sellutehdas

text: Tehtaan lakkautuksella oli myös vaikutusta Länsi-Suomen puukauppaan. Tehtaanjohtaja Pertti Hietaniemen mukaan syynä on lehtikuitupuun saaminen loppuvuodesta 2009.


title: Kaskisten sellutehdas

text: Kansalaisliike nimeltä Kaskisten massaliike muodostui vastustamaan tehtaan lakkauttamista. Massaliikettä johti työryhmä, jossa oli jäsenenenä muun muassa Jukka Heikkilä. Ajatuksen liikkeen perustamisesta sai työsuojeluvaltuutettu Jussi Sillanpää.


title: Kaskisten sellutehdas

text: Liikkeen toimintaan osallistui kutsusta myös entinen kilpahiihtäjä ja kansanedustaja Juha Mieto.


title: Kaskisten sellutehdas

text: Liike järjesti 30. marraskuuta 2008 Kaskisten urheiluhallissa avoimen tilaisuuden, johon yleisön lisäksi osallistuivat Toimihenkilöunionin puheenjohtaja Markku Palokangas, Länsi-Suomen Metsänomistajien Liiton puheenjohtaja Marko Mäki-Hakola.


title: Kaskisten sellutehdas

text: Kaskisten sellutehtaan toiminnan jatkamista vaatineen verkkovetoomuksen oli 15. marraskuuta mennessä allekirjoittanut 2 500 henkilöä. Tempauksista huolimatta liike ei saavuttanut tavoitettaan, ja sellutehdas suljettiin suunnitelmien mukaan.


title: Väijyt

text: Väijyt ("Myiodynastes") on tyrannien heimoon kuuluva lintusuku.


title: Näpsyt

text: Näpsyt ("Poecilotriccus") on napsijoiden heimoon kuuluva amerikkalainen lintusuku. Sukuun kuuluu 12 lajia.


title: Euromaster

text:
Euromaster on Michelin-konserniin kuuluva rengas- ja autohuoltoalan yritys, jolla on toimintaa 17 Euroopan maassa ja noin 2 500 palvelupistettä.
Suomessa Euromasterilla on 61 omaa palvelupistettä sekä yli 20 partner-pistettä. Suomen pääkonttori sijaitsee Porissa. Euromaster-nimi otettiin käyttöön Suomessa vuonna 1992.


title: Euromaster

text: Euromaster myy renkaita henkilö-, paketti- ja SUV-autoihin, rekkoihin sekä teollisuus-, maansiirto-, ja maatalouskoneisiin. Euromasterin edustamia rengasmerkkejä ovat mm. Michelin, BFGoodrich, Nokian Renkaat, Goodyear, Continental, Kumho, Tigar, Kormoran ja Sunfull. Rengaspalveluiden lisäksi Euromaster tarjoaa myös autohuoltopalveluita.


title: Mongolia kesäolympialaisissa 2008

text: Mongolia osallistui Pekingin kesäolympialaisiin 2008 29-henkisellä joukkueella seitsemässä eri lajimuodossa. Näissä olympialaisissa Mongolia menestyi paremmin kuin koskaan ennen: maa voitti kaksi kulta- ja kaksi hopeamitalia.


title: Mongolia kesäolympialaisissa 2008

text: Judoka Naidangiin Tüvshinbajar oli kaikkien aikojen ensimmäinen mongolialainen, joka voitti olympiakultaa. Pistooliampuja Gundegmaa Otryad oli ensimmäinen, joka voitti Mongolialle hopeaa sitten vuoden 1980 Moskovan olympialaisten. Pürevdorjiin Serdamba oli ensimmäinen mongolialainen, joka voitti hopeaa nyrkkeilyssä. Enkhbatyn Badar-Uugan voitti nyrkkeilyssä kultaa tuoden samalla Mongolialle historiansa ensimmäisen kultamitalin nyrkkeilyssä. Samalla kultamitali oli toinen Mongolian koskaan saama kultamitali olympialaisista.


title: Mongolia kesäolympialaisissa 2008

text: Mongoliaa edusti kolme naista, kaksi pistooli- ja yksi kiväärilajeissa. He saavuttivat kuudella suorituksella kaksi finaalipaikkaa ja yhden hopean.


title: Nappaajat

text: Nappaajat ("Leptopogon") on napsijoiden heimoon kuuluva lintusuku. Sukuun kuuluu 4 lajia.


title: Marjaana Savander

text: Mirja Aarla Marjaana Savander (s. 16. syyskuuta 1938 Helsinki) on suomalainen kuvataiteilija. Hänen maalauksensa edustavat kolorismia, jossa teosten lähtökohtana on värien välinen yhteys ja vuoropuhelu.


title: Marjaana Savander

text: Savander opiskeli Helsingin Vapaassa taidekoulussa vuosina 1957–1958 sekä Taideteollisuusopistossa (Ateneum, nykyisin Taideteollinen korkeakoulu), josta hän valmistui vuonna 1962. Hänen teoksiaan oli ensi kerran esillä vuonna 1980. Tämän jälkeen Savander on pitänyt lukuisia yksityisnäyttelyitä sekä osallistunut kotimaisiin ja ulkomaisiin yhteisnäyttelyihin.


title: Marjaana Savander

text: Savanderille myönnettiin Espoon kaupungin yksivuotinen taiteilija-apuraha vuonna 1986. Trophées de la Couleur -palkinnon hän sai Ranskassa vuonna 1992, Les Franc & Bourgeois’n järjestämässä kilpailussa. Savanderin töitä on muun muassa Espoon kaupungin, Seinäjoen kaupungin sekä Veikkaus Oy:n kokoelmissa.


title: Marjaana Savander

text: Marjaana Savander kuuluu Taidemaalariliittoon.


title: Pilkkumäntypistiäinen

text: Pilkkumäntypistiäinen (vanh. tavallinen mäntypistiäinen, "Diprion pini") on pistiäisten lahkoon kuuluva tuhohyönteinen. Lajin toukat käyttävät ravintonaan männynneulasia ja joukkoesiintymässä toukat saattavat syödä tuhansien hehtaarien suuruisia mäntymetsiä paljaaksi. Tästä seuraa männyille kasvutappioita, kuivumista ja seuraustuhoille altistumista.


title: Pilkkumäntypistiäinen

text: Pilkkumäntypistiäisen toukka on mustapäinen tai ruskea. Toukan kyljessä on mustia pilkkuja rivissä. Koiras on väriltään musta ja sen tuntosarvet ovat kaksipuoleisesti kampamaiset ja tuuheat. Naaras on puolestaan keltaisenkirjava ja musta.


title: Pilkkumäntypistiäinen

text: Suomessa pilkkumäntypistiäistä tavataan Pohjois-Lappia lukuun ottamatta koko maassa. Sodankylä on lajin pohjoisin löytöpaikka.


title: Pilkkumäntypistiäinen

text: Pilkkumäntypistiäinen elää yleensä harvalukuisena nuorissa valoisissa ja karuissa paikoissa elävissä männyissä. Tavallisesti joukkoesiintymät ovat taimikoissa, kuivilla kankailla, varttuneissa metsissä sekä joskus myös suomänniköissä.


title: Pilkkumäntypistiäinen

text: Toukokuun puolivälistä heinäkuulle pilkkumäntypistiäiset aikuistuvat kotelokopistaan. Koiraspuoliset pilkkumäntypistiäiset lentävät naaraita nopeammin. Naaraat munivat neulasiin, noin 10–20 munaa neulasta kohti. Yksi naaras voi munia 60–160 munaa.


title: Pilkkumäntypistiäinen

text: Kolmesta neljään viikkoa kestävän munavaiheen jälkeen toukat kesä–heinäkuun vaihteessa alkavat kuoriutua. Tämän jälkeen toukat alkavat käyttää ravintonaan kaikenikäisiä neulasia. Elo–syyskuun aikana, mahdollisesti lokakuussakin, toukat laskeutuvat maahan, jonka jälkeen kutovat vahvan kotelokopan talvehtimista varten ympärilleen. Koppa on ruskea väriltään. Jälleen touko–heinäkuussa uudet aikuiset kuoriutuvat. Osa toukista saattaa tosin viettää kotelokopassa useammankin talven ennen aikuistumistaan. Suomessa on yksi pilkkumäntypistiäissukupolvi vuodessa.


title: Pilkkumäntypistiäinen

text: Pilkkumäntypistiäisten esiintyessä suurina massoina, saattavat ne syödä paljaaksi suuria alueita mäntymetsää. Tällaiset joukkoesiintymät päättyvät kannan romahtamiseen muutaman vuoden kuluessa.


title: Pilkkumäntypistiäinen

text: Mäntyjen silmut ovat kesän lopulla ja syksyllä jo ehtineet kehittyä, ja seuraavana keväänä männyt kykenevätkin tavallisesti kasvattamaan uudet neulaset, mikäli pilkkumäntypistiäinen on kesän lopulla tai syksyllä ne syönytkin. Jos syönti toistuu voimakkaana vuodesta toiseen, heikentyy puun elinvoima vakavasti ja osa puista kuivuu ja kuolee. Kuolemisia tapahtuu suurien esiintymien yhteydessä varsinkin, jos heikentyneiden puiden kimppuun käyvät vielä seuraustuholaiset, kuten pikikärsäkkäät ja ytimennävertäjät.


title: Pilkkumäntypistiäinen

text: Pilkkumäntypistiäisen joukkoesiintymiä on ollut esimerkiksi Kankaanpäässä vuosina 1967–1969, Kokkolassa vuosina 1970–1973, Itä-Uudellamaalla vuosina 1980–1983 ja Kauhajoella ja Harjavallassa vuosina 1989–1992. Tuhoalueet ovat olleet laajuudeltaan 100–2 500 hehtaaria. Vuosien 1997–1999 välisenä aikana eriasteisia tuhoja oli noin 300 000 hehtaarilla. Tuhot tapahtuivat Satakunnassa, Pohjois-Karjalassa, Keski-Suomessa, Pohjois-Savossa, Etelä-, Keski- ja Pohjois-Pohjanmaalla ja eteläisessä Kainuussa.


title: Pilkkumäntypistiäinen

text: Pilkkumäntypistiäisiä voidaan torjua torjunta-aineruiskutuksella, tavallisesti heinäkuussa, jolloin toukat kuoriutuvat. Torjuntaan soveltuvat aineet, jotka sisältävät diflubentsuronia tehoaineenaan. Nämä aineet estävät kitiinin synteesin, joka on pilkkumäntypistiäisen toukille välttämätön. Biologinen torjuntakeino monisärmiövirus ei lajiin tehoa. Taimikoissa torjunta suoritetaan moottoriruiskuilla ja varttuneissa metsissä lentolevityksenä.


title: Pilkkumäntypistiäinen

text: Siemenpuuhakkuu on suositeltavinta tehdä pilkkumäntypistiäisten joukkoesiintymän loputtua, jos halutaan välttää tuhon keskittyminen siemenpuihin. Tavallisesti pilkkumäntypistiäinen jättää pienet männyntaimet rauhaan, mutta ravinnon loputtua suurista puista, saattavat toukat siirtyä pientenkin taimien kimppuun. Lisäksi taimikon harvennus-, hoito- ja päätehakkuut kannattaa tehdä joukkoesiintymän loputtua.


title: Pilkkumäntypistiäinen

text: Mikäli tuhoalue hakataan kokonaan, saattavat pilkkumäntypistiäiset siirtyä ympäröiviin metsiin.


title: Pilkkumäntypistiäinen

text: Pilkkumäntypistiäisen saalistajia ovat ainakin seuraavat: metsähiiri ("Apodemus flavicollis"), pikkumetsähiiri ("Apodemus sylvaticus"), metsämyyrä ("Clethrionomys glareolus"), samettimuurahainen ("Formica cinerea") ja kaljukekomuurahainen ("Formica polyctena").


title: Be My Baby

text: Be My Baby on tyttötrio The Ronettesin vuonna 1963 ilmestynyt single, jonka tuottajana toimi Phil Spector. Kappaleen tekijät ovat Spectorin lisäksi Jeff Barry ja Ellie Greenwich. The Ronettes -yhtyeestä singlellä laulaa ainoastaan Ronnie Bennett (myöhemmin Phil Spectorin vaimo). Ilmestyessään kappale nousi Yhdysvalloissa Billboardin Pop Singles Chart -listan kakkoseksi ja Britanniassa Record Retailer -listan neloseksi.


title: Be My Baby

text: Kappaletta hallitsevat Bennettin laulun lisäksi Hal Blainen tarttuva ja usein jäljitelty rumpukomppi sekä Phil Spectorille tyypillinen äänivalli ("wall of sound"), jonka käytössä "Be My Babya" pidetään yhtenä onnistuneimmista esimerkeistä. The Beach Boysin johtohahmo Brian Wilson on luonnehtinut "Be My Babya" kaikkien aikojen suurimmaksi popäänitteeksi.


title: Be My Baby

text: "Rolling Stone" -lehden vuoden 2004 "500 Greatest Songs of All Time" -listalla "Be My Baby" on sijalla 22. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen kahdenneksitoista. Vuonna 2007 Yhdysvaltain kongressin kirjasto valitsi "Be My Babyn" kansalliseen äänitteiden rekisteriin (National Recording Registry), jossa tuolloin oli 225 yhdysvaltalaista äänitettä.


title: Be My Baby

text: "Be My Babya" ovat myöhemmin versioineet muun muassa Andy Kim (vuoden 1970 listahitti, jonka tuotti Jeff Barry), John Lennon, The Lightning Seeds, Bay City Rollers, Blue Öyster Cult, We Are Scientists, Psyched Up Janis, Maroon 5, Glasvegas ja Travis.


title: Valedron perhe

text: Tom Valedro vanhempi () oli lordi Voldemortin isä. Valedro oli jästi. Merope Kolkko hurmasi Valedron lemmenjuomalla. Merope lopetti lemmenjuoman antamisen, sillä uskoi Tom Valedron rakastuneen tähän ja jäisi tämän luoksen, jos ei muuten niin edes syntymättömän lapsen vuoksi jolloin Valedro tajusi tämän noituuden, ja palasi vanhempiensa luokse Pikkuhirttivaaran kylään. Merope synnytti pojan, jonka nimesi Tom Lomen Valedroksi. Merope kuoli synnytyksen aiheuttamiin komplikaatioihin hiukan myöhemmin ja Voldemort joutui orpokotiin. Voldemort päätti kostaa isälleen sen, että tämä oli jättänyt heidät ja hän joutunut orpokotiin, joten hän murhasi isänsä tämän kotitalossa viidennen ja kuudennen Tylypahka-vuotensa välisenä kesänä tappaen samalla myös isovanhempansa. Voldemort teki isänsä murhalla Lomen Kolkon sormuksesta hirnyrkin jonka Dumbledore myöhemmin tuhosi kirjassa Harry Potter ja Puoliverinen prinssi.